Prezioen alde gordea | Iritzia | Berria\nPrezioen alde gordea\n2015eko azaroak 4\nLurramako bolondresak 10. edizioaren muntaketa lanetan ari direla, duela hamabost urte Mixel Berhokoirigoinek idatzitako kronika bat burura datorkit. Bertan mundu modernoaren paradoxa handia agerian ematen zuen: jendarteak aitzinamendu bezala hautematen duela janaria geroz eta merkeago ordaintzea. Familien aurrekontuari begiratzen badiogu, azken 50 urteetan elikadurari dedikatutako partea apalduz joan dela ikusten dugu… eta denbora berean kontsumitutako kantitateak gora egiten.\nElikadura aldetik, kontsumo ohituren aldaketaren belaunaldikoak gara. Gure gurasoek hazkurri industriaren goraldia ezagutu dute. Sukaldatutako platera, fastfood eta airerik gabe paketatu edo izoztutako janariekin haziak izan gara. Irabazitako denbora eta prezio apalak, kalitatea eta jatorria baino garrantzitsuagoak ziren garai hartan. «Gustua galtzea ere zein dugun errexa», dio kantuak. Industrialek hori lortu dute behintzat, baina gosetea mundutik desagerrarazi gabe. Arraina laukia eta ogiztatua zela uste zuten haur belaunaldien ondotik etorri da elikadura burujabetzaren aldeko eta jan txarraren kontrako bolada.\nEta gaur egun, zirkuitu laburrak, ekoizle-kontsumitzaile harreman zuzenak, kalitate labelak, lurraren errespetua… gure praktiketan sartuak dira, zentzua berreskuratzeko goseak liberalismoak inposatutako ereduari gaina hartu balio bezala. Ekosistema guzi horren erakusleiho izango da aurten ere Lurrama saloia. Epe luzearen eta buruargitasunaren parioa egiten dutenen topalekua, dudarik gabe. Publizitarioek saldu nahi dizkiguten prezio apalen gibelean, jendarte hautu oso bat gordetzen dela kontziente garelako. Baina funtsean, gauzak ez dira hainbeste aldatu azkenean: janariaren prezioa oraindik ere salmenta argumentu baita. Logika guziaren abiapuntua ez al da? Fastread jendartean bizi garenez, karaktere kopurua agortu zait. Datorren astea itxoin beharko…


142. zk., 1997ko uztailaren 28a, astelehena\n10/1997 LEGEA, ekainaren 27koa, Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea Sortzeko Legea Aldatzekoa.\n
Eusko Legebiltzarrak ondoko legea onartu duela jakinarazten zaie Euskadiko herritar guztiei:\n<FONT FACE="Garamond 3" EKAINAREN 27KO 10/1997 LEGEA, OSALAN,\nINSTITUTO VASCO DE SEGURIDAD Y SALUD\nLABORALES-LANEKO SEGURTASUN ETA\nOSASUNERAKO EUSKAL ERAKUNDEA SORTZEKO LEGEA ALDATZEAKOA.\n Autonomia Erkidegoan erakunde asko dago gizarte eta lan-arazoez arduratzen dena.\nGuztien artetik hiru erakunde aholku-emaile dira aipagarrienak:\n– Consejo de Relaciones Laborales/Lan Harremanen Kontseilua, irailaren 30eko 9/1981 Legearen bidez sortu zena.\n– Consejo Económico y Social Vasco/Euskadiko Ekonomia eta Gizarte Arazoetarako Batzordea, azaroaren 15eko 4/1984 Legearen bidez sortu zena eta ekainaren 30eko 15/1994 Legearen bidez aldatu zena.\n– Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundeko Kontseilu Nagusia, erakunde autonomoa bera sortzeko abenduaren 21eko 7/1993 Legean araututa dagoena.\nGure gizartearen ustez zeregin publikoetan parte hartzea positiboa, integratzailea eta aberasgarria izanik, jakina, hiru horiek ez dira Administrazioko ateak gizartearen partaidetzara zabaltzen dituzten Autonomia Erkidegoko erakunde bakarrak, eta lan-esparruan parte hartzeko aukerak ematen dituztenak ere gehiago dira. Baina, hala ere, aipatutako horiek dira honako hiru ezaugarri hauek betetzen dituzten hiru erakundeak:\n– Lege bidez sortu dituzte. Bereizgarri hori, esate baterako, ez du Lanbide Heziketako Euskal Kontseiluak betetzen.\n– Denbora luzean irautekoak dira bai izaeraz eta bai borondatez. Eta Aurrekontu Legean agertzen den enplegu eta prestakuntzarako planen jarraipen-batzordeak, esate baterako, ez du ezaugarri hori betetzen, hau da, batzorde horrek legeak duen indarraldi bera izango du.\n– Gaiak lan-arlokoak dira argi eta garbi (nahiz eta Consejo Económico y Social Vasco/Euskadiko Ekonomia eta Gizarte Arazoetarako Batzordean bestelako gaiak ere aztertzen diren). Hori da, adibidez, Euskal Autonomia Erkidegoan ditugun erakunde-mailako elkarguneetatik bereizten dituzten ezaugarri nagusia. Izan ere, elkargune horietako asko ez dira justu lan-arlokoak, nahiz eta ekonomia eta gizarteko ajenteek ere parte hartu (Gizarte Ongizaterako Euskal Kontseilua, Drogamenpekotasunen Aholku Batzordea...). Beste batzuk, berriz, ekonomia eta gizarterako oso garrantzitsuak dira, baina ez dira «stricto sensu» lan-esparrukoak (Funtzio Publikoaren Euskal Kontseilua), edo, bestela, lan-arloko gaiak beste gai batzuekin tartekatzen dituzte (Euskadiko Eskola Kontseilua, beste askoren artean).\nHorrenbestez, hasieran aipatutako hiru erakundeei dagokienez, alde batetik, badira gai batzuk erakunde horien araudietan berdin jasota ez daudenak, eta orain ezinbestekoa da kontraesan hori gainditzea, hau da, araudi denetan oinarrizko hatsapen jakin batzuk bete behar dira, erakunde guztietarako balioko dutenak. Eta beste alde batetik, sindikatuetako ordezkarien aukeraketa dela eta, aldaketa tekniko batzuk egin behar dira, egoera aldatu egin baita hauteskunde sindikalen sistema aldatu zenez geroz, hau da, maiatzaren 19ko 11/1994 Legea onartu zenetik hona.\nOinarrizko hatsapen horietan dago, laburbilduta, lege-aldaketaren funtsa. Hona hemen hatsapen horiek:\n1.– Erkidegoan ordezkaritzarik handiena eta gutxieneko ordezkaritza bat duten sindikatu guztiek egon beharko dute lan eta gizarte-arloko partehartze-erakunde guztietan.\nHorrela egingo ez balitz, ordezkaritza erren geratuko litzateke eta, beraz, erakundearen izaera bera zalantzan izango genuke.\n2.– Erakunde horien barruan sortzen diren organo guztietan ere (batzorde, kontseilu, organo betearazle eta abarretan), erkidegoan ordezkaritzarik handiena eta gutxieneko ordezkaritza bat duten sindikatu guztiek egon beharko dute, organo horiek araudiz edo barruko arau bidez sortzen badira ere.\nHatsapen honek aurrekoa osatzeko balio du, ordezkaritza maila guztietara zabaltzea lortuko da eta. Horrela, aginpideak azpiko beste organo baten eskuetan uzten direnean ere, erabakiak hartzeko orduan sindikatuek behar besteko ordezkaritza izatea lortuko da.\n3.– Lortutako akordioarekin konforme ez dauden antolakundeek, oro har, boto partikularra adierazteko aukera izan behar dute. Boto hori akordioari erantsi beharko zaio beti.\n4.– Hauteskunde sindikalen sisteman gertatu den aldaketa horrek aukeraketa-sistema jarraia ekarri digu, eta orain behar-beharrezkoa da halako baliabideren bat zehaztea edozein organo sortu edo berritzen den momentuko ordezkaritza isla dadin organo horien osaeran. Ordezkaritza-maila horrek, gainera, osaera edo berrikuntza horrek irauten duenerako balioko du.\nOsalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea sortzen da administrazioko autonomiadun erakunde modura. Lege-nortasuna izango du eta iharduteko gaitasun osoa. Lan eta Gizarte Segurantza Sailari atxikiko zaio. Euskal Autonomi Elkarteko aginteek, laneko ingurugiroak berez dituen arriskuen arrazoiak jatorrian ezabatu eta, posible ez denean, arriskuen arrazoiak jatorrian gutxitzeko asmotan, laneko segurtasun, higiene, ingurugiro eta osasunaren arloari buruz ezarriko dituzten arauak kudeatzea izango da erakunde horren helburua».\nAbenduaren 21eko 7/1993 Legeko 6. ataleko 2 eta 3. lerroaldiak (lege horren bidez sortu zen Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea) honela idatzita geratuko dira:\n2.– Era berean, honako hauek izango dira kideak:\na) Sindikatuen eta sindikatu-konfederazioen aldetik, bost ordezkari. Bost horien artean Euskal Autonomia Erkidegoan ordezkaritzarik handiena eta gutxieneko ordezkaritza duten sindikatuek eta sindikatu-konfederazioek aukeratutako ordezkariek egon beharko dute sindikatu eta konfederazio bakoitzaren ordezkaritza-mailaren arabera. Gutxieneko ordezkaritza hori langile-ordezkarien eta enpresa-batzordeetako eta herri-administrazioen zerbitzura diharduten langileei dagozkien ordezkaritza-organoetako kideen %10 edo gehiagokoa izango da eta kontseilua osatu edo berritzen denean neurtuko da. Neurketa eta homologazioa Eusko Jaurlaritzak egin beharko ditu.\nb) Enplegu-emaileen aldetik, erabili beharreko arau orokorren arabera enpresarioen erakunde-ordezkaritza duten Euskal Autonomia Erkidegoko enpresa-elkarteen izenean, hiru kide; beste kide bat Euskadiko Kooperatiben Konfederazioko ordezkaria izango da, eta beste bat Eusko Jaurlaritzak aukeratuko du, udalen eta foru-aldundien iritzia entzun ondoren.\n3.– Kontseilu Nagusiko kideak izango dira, era berean, Osasun Saileko bi ordezkari -bietako bat Kontseiluko lehendakariordea izango da- eta Justizi, Ekonomi, Lan eta Gizarte Segurantza Saileko beste hiru ordezkari, denak ere gai honetan duten gaitasunaren arabera aukeratuko direnak».\nAbenduaren 21eko 7/1993 Legeko 6. atalean (lege horren bidez sortu zen Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea) beste lerroaldi bat gehitu da, zortzigarrena:\n8.– Kontseilu Nagusiko kideak lau urterako aukeratuko dira, eta berriro ere aukera daitezke.\nHala ere, Kontseiluan parte hartzen duten sindikatu, korporazio eta erakundeek beren ordezkariak aldatzeko aukera ere izango dute. Horrelako ordezkaketarik bada, kide berriak aurreko ordezkariaren kargualdia amaituko du, hau da, goiko lerroaldian aipatutako lau urteak amaitzeko falta zitzaion denboraldia beteko du».\nAbenduaren 21eko 7/1993 Legeko 8. ataleko lehen lerroaldiari (lege horren bidez sortu zen Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea) 1 zenbakia erantsi zaio eta, era berean, bigarren lerroaldi bat ere gehitu da:\n2.– Batzorde horien osaeran eta antzeko beste edozein organorenean -halakorik sortzen bada behinik behin-, 6.2 a) atalean aipatutako sindikatu eta sindikatu-konfederazio guztiek ordezkaturik egon beharko dute».\nAbenduaren 21eko 7/1993 Legean (lege horren bidez sortu Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea) 8 bis) atala gehitu da:\n«8 bis) atala.\n1.– Bai Kontseilu Nagusian, bai batzordeetan eta baita antzeko beste edozein organotan ere -halakorik sortuko balitz behinik behin-, akordioak hartzeko gehiengo soila behar da, hau da, bertaratu direnen gehiengoa, betiere dena delako organoa balio osoz osatu ondoren.\n2.– Hartutako akordioekin konforme ez dauden kideek boto erreserbatua adierazteko aukera dute gai horren gainean duten iritzia azaltzeko. Hartutako akordioan boto horren berri jaso beharko da beti».\nAbenduaren 21eko 7/1993 Legeko laugarren xedapen gehigarria (lege horren bidez sortu zen Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundea) indarrik gabe geratu da.\n Lehena.– Indarraldiaren hasiera.\nLege hau Euskal Herriko Agintaritzaren Aldizkarian argitaratu eta hurrengo egunean jarriko da indarrean.\nBigarrena.– Epearen hasiera.\nLege honetako bigarren atalean aipatutako lau urteko epea legea indarrean jartzen denetik aurrera hasiko da.\nHirugarrena.– Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundeko Kontseilu Nagusia berritzea.\nLege hau indarrean jarri eta hilabetera, Osalan, Instituto Vasco de Seguridad y Salud Laborales-Laneko Segurtasun eta Osasunerako Euskal Erakundeko Kontseilu Nagusiaren zati bat berritu egin beharko da, osaera legeko lehen atalean erabakitakora egokitzeko.\nVitoria-Gasteizen, mila bederatziehun eta laurogeita hamazazpiko uztailaren hamalauan.


Pimorin - Wikipedia, entziklopedia askea.\nMichel BERTHOZAT (2014-2020)\n46° 30′ 13″ N, 5° 30′ 16″ E / 46.503611111111°N,5.5044444444444°E / 46.503611111111; 5.5044444444444Koordenatuak: 46° 30′ 13″ N, 5° 30′ 16″ E / 46.503611111111°N,5.5044444444444°E / 46.503611111111; 5.5044444444444\nCressia, Gigny, Loisia, Nancuise eta Rothonay\nPimorin Frantziako udalerria da, Jura departamenduan dagoena, Borgoina-Franche-Comté eskualdean. 2013an 182 biztanle zituen.\n2007an Pimorin udalerrian erroldatutako biztanleak 182 ziren. Familiak 77 ziren, horien artean 23 pertsona bakarrekoak ziren (8 bakarrik bizi ziren gizonak eta 15 bakarrik bizi ziren emakumeak), 23 seme-alabarik gabeko familiak ziren, 27 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 117 etxebizitza zeuden, 77 familiaren etxebizitza nagusia ziren, 31 bigarren erresidentzia ziren eta 9 hutsik zeuden. 109 etxeak ziren eta 9 apartamentuak ziren. 77 etxebizitza nagusietatik 66 bere jabearen bizilekua ziren, 11 alokairuan okupaturik zeuden eta 1 doan lagata zegoen; 4 etxek bi gela zituzten, 9 etxek hiru zituzten, 16 etxek lau zituzten eta 48 etxek bost zituzten. 64 etxek euren parking plaza propioa zuten azpian. 35 etxetan ibilgailu bat zegoen eta 38 etxetan bat baino gehiago zituzten.\nPimorin udalerriko biztanleria-piramidea 2009an .\n2007an lan egiteko adina zuten pertsonak 111 ziren, horien artean 80 aktiboak ziren eta 31 inaktiboak ziren. 80 pertsona aktiboetatik 73 lanean zeuden (44 gizon eta 29 emakume) eta 8 langabezian zeuden (5 gizon eta 3 emakume). 31 pertsona inaktiboetatik 16 erretiraturik zeuden, 5 ikasten zeuden eta 10 "bestelako inaktibo" gisa sailkaturik zeuden.\n2009an Pimorin udalerrian 80 unitate fiskal zeuden, 194 pertsonek osaturik. Pertsona bakoitzeko diru-sarrera fiskalaren mediana urteko 14.803 euro zen.\n2007an zeuden 10 komertzioetatik, 3 bestelako produktu industrialen fabrikazioko enpresak ziren, 1 eraikuntza enpresa zen, 2 ibilgailuen saltze eta konpontze enpresak ziren, 1 finantziazio enpresa zen, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 4 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 iturgina eta 1 ile apaindegia.\n2000. urtean Pimorin udalerrian 7 nekazaritza-ustiategi zeuden.\nBNF: 152587828 (data)


CEAR EUSKADI - 25 urteko babesa Euskadin - Bolunta\nCEAR EUSKADI – 25 urteko…\n80ko hamarkadan eta 90ekoaren hasieran, Errumaniako, Balkanetako, Ruandako, Angolako, Liberiako eta hainbat lekutako gatazka eta gerren testuinguruan, pertsona askok bakean bizitzeko leku seguru baten bila alde egin behar izan zuten.\nEgoera horri erantzuteko, ikasle talde bat mobilizatzen hasi zen Javier Galparsororen eskutik, Euskadin asiloa eskatzen zutenak artatzeko. Mundu hobe baten aldeko apustua izan zen. Hori izan zen handik denbora batera, 1996an, CEAR-Euskadi sortu zuen ernamuina.\n25 urte igaro dira ordutik. Denbora honetan zehar, 90 bat herrialdetatik etorritako 40.000 pertsona baino gehiago lagundu dituzte bizitza berri baten hasieran. Guztiekin ikasi dute eskutik helduta lan egiten dugunean oso gauza garrantzitsuak egin ditzakegula.\nHorregatik guztiagatik, sorpresaz eta zirraraz betetako gala solidario bat antolatu dute, non babeslekuaren zergatia hobeto ezagutu ahal izango duzun. Abenduaren 16an izango da Bilboko Campos Eliseos Antzokian, 19:00etan.\nGorka Otxoa aktore ezagunak aurkeztuko du gala eta Matei Visniec antzerkigile, poeta eta kazetari frantziar-errumaniarraren Migraantes antzezlanaren egokitzapena izango da; Afrika Bibang soul abeslari getxotarraren interpretazioaz gozatuko da; eta hainbat eta hainbat sorpresa izango dira.\nCategory: AlbisteakBy UEbolunta 22/11/2021\nPreviousPrevious post:bolunta Prestakuntza: Eta teams, meet, zoom-en bidez biltzen bagara…? Online alajaina! (Webinar)NextNext post:Boluntariotzaren Nazioarteko Eguna


Egoitz – 7 orrialdea – Tropela.eus bloga\n4. etapa: Le Touquet-Paris-Plage > Lille Métropole (163,5 km). Profila eta aurre analisia\nHiru etapa Britainia Handian jokatu ondoren, jendez gainezka izan diren errepide bazterrak alde batera utzita, Frantziatik abiatuko da 4.etapa. 163,5 km izango dira eta berandu abiatuko da, 13:55etan. Arrazoi nagusia gaur Londresetik Le Touqueterako bidea egin behar dutela da.\nEsan bezala, ibilbidea luzeagoa izango da baina 4. mailako bi mendate pasa beharko dituzte Belgikara iritsi aurretik. Hala ere, ez dirudi ibilbidea esprinterrak atzean uzteko modukoa denik, beraz, esprinta ikusiko dugu bihar ere.\nIhesaldi saiakera izango da, gaur Barta (TNE, #0,7) eta Bideauk (BSE, %0,4) osatu dutenaren antzera. Beharbada Cofidisekoren bat izan daiteke ihesaldian mendiko puntuen bila, baina puntu gutxi banatuko direnez, edozein izan daiteke protagonista.\nBiharkoan ere esprinterren taldeek lan beltz egin beharrean izango dira, baita Tourra irabazteko faboritoen taldeak ere, edozein arazo ekidin asmoz liderra ondo babestuta eramateko. Zalantza gutxi dago biharkoan ere Kittel (GIA, %33,1) gailenduko dela. Gaur ikusi dugu Sagan (CAN, %50,5) eta Renshaw (OPQ, %3,5) saiatu direla itzal egiten, baina hortan geratu dira, itzal hutsalean.\n*** Kittel (GIA, %33,1)\n** Coquard (EUR, %22,2) / Renshaw (OPQ, %3,5) / Kristoff (KAT, %42,7) / Sagan (CAN, %50,5)\n* Greipel (LOT, 1,3%) / Demare (FDJ, %24,7)\nBidaltzailea:Egoitz 2014-07-07 2014-07-07 Hemen argitaratua:Analisia, Aurre analisia, TxirrindularitzaEtiketak: Barta, Bideau, Coquard, Demare, esprinta, etapak, Greipel, Kittel, Kristoff, Renshaw, SaganUtzi iruzkina 4. etapa: Le Touquet-Paris-Plage > Lille Métropole (163,5 km). Profila eta aurre analisia bidalketan\n2. etapa: York > Sheffield (201 km). Profila eta aurre analisia\n2. etapa honek oso bestelako ibilbidea du. Atzo esprintean amaitzeko aproposa zen etapa bagenuen ere, gaurkoan klasikomano bezala ezagutzen diren txirrindularientzako egokia den etapa izango da. Yorketik hegoalderantz egin beharko dute Sheffiledera iristeko. Etapa luzea, 201 km, eta gorabeheratsua, bistan den bezala: 9 mendate igo eta jaitsi beharko dituzte, 2. mailako bat, 3. mailako bost eta 4. mailako hiru. Amaieran ez dago aldaparik, beraz, aurreko tropeltxoan iristen den azkarrenak eramango du etapa eta, ez ahaztu, liderraren maillot horia.\nTxirrindulariak 12:20etan ekingo diote lehiari eta gaurko etapa osorik ikusteko aukera izango da ETBK eta Teledeporte telebista kateetan eta EITB.eus webgunean streaming bidez.\nKlasikomanoentzako etapa dela aurreratzen nuen eta zalantzarik gabe hala izango da. Izan ere etapa garaipenaz gain maillot horia dago jokoan gaurkoan. Horien artean faborito nagusia Sagan (CAN, %50,5) da. Atzokoan bigarren izan zen Kittelen (GIA., %33,1) atzetik eta gaur etapa irabazita lider jarriko litzateke. Wolverinek atzaparkada emango duelakoan naiz.\nEz diote, ordea, erraz jarriko gainontzeko arerioek. Horien artean Gerrans (OGE, %25,6), Kwiatkowski (OPQ, %24,9), Thomas (SKY, %6,7), Slagter (GRS, %5,8), Valverde (MOV, %47,5) edo Rui Costa (LAM, %58,9) izan daitezke. Multzo honetan norbait nabarmentzekotan australiarra nabarmenduko nuke. Ez dakit Gerransi atzoko erorikoak zenbat eragingo zion, baina zalantzarik gabe helburua jarrita zuen gaurko etapan.\n*** Sagan (CAN, %25,6) / Gerrans (OGE, %25,6)\n** Thomas (SKY, %6,7) / Slagter (GRS, %5,8) / Kwiatkowski (OPQ, %24,9)\n* Valverde (MOV, %47,5) / Rui Costa (LAM, %58,9)\nBidaltzailea:Egoitz 2014-07-06 2014-07-06 Hemen argitaratua:Aurre analisia, Frantziako Tourra, TxirrindularitzaEtiketak: etapak, Gerrans, klasikomanoak, Kwiatkowski, Rui Costa, Sagan, Slagter, Thomas, ValverdeUtzi iruzkina 2. etapa: York > Sheffield (201 km). Profila eta aurre analisia bidalketan\nAurtengo Dauphiné irabazteko bi hauek dira hautagai nagusiak zalantzarik gabe. Tropelako kinielan ere hala jarri dira, Nibali (AST) hautagai serioa izan badaiteke ere (Giroa eta Vuelta irabazita), koska bat beherago ikusten da, momentuz. Continue reading “Froome Vs Contador”\nBidaltzailea:Egoitz 2014-06-08 Hemen argitaratua:Beste lasterketak, Dauphiné Kriteriuma, Frantziako Tourra, IritziaEtiketak: Contador, Froome, Nibali\nBidalketa berrienak 1 … 5 6 7 8 9 … 70 Bidaleta zaharrenak


Berriola - Aniztasunaren aldeko oihua egin du Kattalingunek\n2017/03/28 10:13 0 iruzkin\nAniztasunaren aldeko oihua egin du Kattalingunek\nNafarroako LGTB Informazio eta Arretarako Zerbitzu Publikoa da Kattalingune. LGTB pertsonei eta haien hurbilekoei informazioa, laguntza eta aholkularitza sexologiko, psikosozial edo juridikoa ematen die, bai eta orientazio edota identitate sexualagatik gertatzen diren diskriminazioen aurka egin ere.\nPasa den abuztuan ireki zituen ateak Iruñeako Abejeras kaleko egoitzak eta ordutik aniztasun sexualari lotutako ehunka galdera eta kontsulta artatu ditu. Orain, Kattalingune zer den ezagutzera emateko Nafarroako txoko ezberdinetan grabatutako bideoa egin dute. LGTB, Q eta I hizkien atzean ezkutatzen diren errealitateak ikusarazi eta horiek guztiek dakarten aniztasuna aberastasuna dela hedatu nahi izan dute lau haizeetara.\nNafarroako Berdintasunerako Institutuak (NABI) diruz lagundutako zerbitzua da Kattalingune. LGTBfobia sufritu dutenek elkar sustengatu eta jabetzeko gune izan nahi du eta horretarako, hainbat lagunek parte hartzen duten elkar-sostengatzeko taldeak dituzte martxan.


genre_facet:"IRALEren materialak" genre_facet:"Curriculumeko baliabideak" topic_facet:"Lanbide Heziketa" topic_facet:"Sistema elektroteknikoak eta automatizatuak (Heziketa zikloa). Goi maila"\nGeneroa / Forma: IRALEren materialak Generoa / Forma: Curriculumeko baliabideak Proposatutako gaia: Lanbide Heziketa Proposatutako gaia: Sistema elektroteknikoak eta automatizatuak (Heziketa zikloa). Goi maila\n7 Elektrizitatea eta Elektronika (Lanbide Arloa) Lanbide Heziketa Sistema elektroteknikoak eta automatizatuak (Heziketa zikloa). Goi maila 3 Instalazio domotikoen eta automatikoen konfigurazioa (Modulua) 3 Instalazio elektriko eta automatikoak (Heziketa Zikloa). Erdi zikloa 3 Telekomunikazio-azpiegitura komunen instalazioetako prozesuak (Modulua) Gehiago ... 2 Automatizazioa eta robotika industriala (Heziketa Zikloa). Goi maila 2 Instalazioa eta mantenimendua (Lanbide Arloa) 2 Sistema sekuentzial programagarriak (Modulua) 2 Telefonia finkoko eta mugikorreko sistemak (Modulua) 2 Telekomunikazio- eta informatika- sistemak (Heziketa Zikloa). Goi maila 1 Automatismo Elektrikoak, Pneumatikoak eta Hidraulikoak (Modulua) 1 Barneko Instalazio Elektrikoak (Modulua) 1 Elektronika industrialeko tresneriaren mantentze-lanak (Modulua) 1 Etxebizitzetako eta eraikinetako telekomunikazio-azpiegitura komunak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoak (Modulua) 1 Instalazio elektrikoetako teknikak eta prozesuak (Modulua) 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mantentze-lan elektronikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Sistema automatizatuak (Modulua) 1 Sistema elektrikoak eta elektronikoak (Modulua) 1 Telekomunikazio instalazioak (Heziketa zikloa). Erdi maila Guztiak ikusi ... gutxiago ...\n7 R-400 6 Elhuyar Hizkuntza Zerbitzuak 5 IRALE (2005-2006 ikasturtea) 1 Alvarez Pérez, Juan Karlos 1 Bilbao Navarro, Gaizka 1 Egiguren Ganboa, Lucio Gehiago ... 1 IRALE (2001-2002 ikasturtea) 1 IRALE (2007-2008 ikasturtea) 1 Larrinaga Urzelai, Mikel 1 Lejardi Kareaga, Alberto 1 Lonbide Intxausti, Leire 1 Lores Espinisa, Jose Carlos 1 Montalban, Jose Luis 1 Osinalde Vidal, Asier 1 Salgado, Sebastian 1 Txopitea Murcia, Ainhoa Guztiak ikusi ... gutxiago ...\nCurriculumeko baliabideak 7 EIMAk onetsitako materialak IRALEren materialak


UDALTZAINGOAREKIN SEGURUAGO ALA KONTROLATUAGO? - Itzalpe\nDuela bi egun hasi ziren bi udaltzain Ibarran lanean. Haien etorrera, ordea, ez da atsegina izan herrian. Izan ere, “udaltzaingoarekin ibartarren segurtasuna ala kontrola? Munipak kanpora” idatzita dagoen pankarta bat azaldu da herriko plazan.\nSan Bartolome jaiak hastear zirela hasi ziren lanean Ibarrako udaltzainak, Oskar eta Josu. Ibarrako Udalak 2017an udaltzain lanposturako ateratako oposaketak gainditu ostean, Arkaute Akademian formatu ziren azken hilabeteetan.\nHori dena bete ondoren, jada Ibarrako kaleetan zehar lanean dabiltza udalak hainbat funtzio ezarri dizkielarik. Haien zeregin nagusiak honakoak izango dira: udaleko agintariak eta ondasunak babestea, hiritarren segurtasuna eta babes zibila, mugikortasuna eta bide-segurtasuna, polizia administratibo eta judiziala eta bestelako eginkizunak.\nNolanahi ere, ibartarrek ez dute begi onez hartu udaltzaingoa herrian izatea. Herritarren segurtasuna bermatu baino hauek kontrolatzeko figura direla uste dute. Horrela adierazten du San Bartolome jaien aurreneko egunean plazan agertu den pankartak. Bertan ageri den esaldiak jendea horren inguruan hausnartzera bultzatzen du. Horrez gain, herritik kanpo nahi dituztela garbi utzi dute.\nUIAren bilakaera historikoari buruzko mahaingurua Ibarrako gaztetxean\nGazte Eguna Anoetako Gaztetxean


Kooperatiben Nazioarteko Urtea aurkeztu dute New York-en — TUlankide MONDRAGON\n1. MONDRAGONek konputazio kuantikoan munduko erreferentzia den Multiverse Computing-en inbertitu du\n2. "Pertsonak motibatzeko eta proiektuak aurrera ateratzeko indar handia zeukan osaba Jose Marik"\n3. Fagor Industrialen ariguneek duten garrantzia sustatu dute\n4. Mondragon Unibertsitatean 500 kidetik gora ari dira Euskaraldian parte hartzen\n5. Orkli, berrikuntzaren abangoardian\n6. Kunshan-eko agintariek Orkli, Fagor Ederlan eta Mondragon Assembly saritu dituzte\n7. Eskuratu SUUNTO fitness erloju-pultsometroa, entrenatzeko diseinatuta\n8. ULMA Taldeak bere jardueren Memoria Soziala aurkeztu du\n9. Defendi Italiaren gas balbulak fabrikatzeko eta kontrolatzeko aktiboak erosi ditu Coprecik\n10. MONDRAGONek hiru proiektu mota aurkeztu ditu Europako funtsetara, guztira 4.500 lanpostu sortzeko\nNazio Batuen egoitzan egindako aurkezpenean izan zen, besteak beste, Nazioarteko Aliantza Kooperatiboko presidentea, Pauline Green. Aurkezpenean Green-ek esan zuenez "estrategiak balio behar" duela "munduan gure eredua" bultzatzeko. MONDRAGON Korporazioko presidentea eta beste hainbat kide ere egon ziren bertan.\nPauline Green elkarrizketatzeko aukera izan zuen TU lankidek, 2012an egingo diren ekintzen aurkezpenaren aurretik. Green-en esanetan MONDRAGONek kooperatiben munduan "erreferente" izaten jarraituko du. ACIko presidenteak asko eskertu zuen MONDRAGON Korporazioak emandako laguntza eta egindako lana. Goiko bideoan ikusi eta entzun dezakezue elkarrizketa.\nRosa Lavín, Konfekoop-eko lehendakaria: "kooperatiba-eredua etorkizunerako bermea da"\nKonfekoopeko Batzar Nagusia egin ondoren, kooperatibek egungo egoeran duten zeregina aztertu dugu presidentearekin.\nEuskadi berreraikitzeko prozesuan parte hartzeko borondatea eta konpromisoa eskatu ditu KONFEKOOPek\nBatzar Nagusia egin du gaur Gasteizen.\nSegi zuzenean Luis Miguel Juradoren hitzaldia\nLuis Miguel Juradok, COCETA-Lan Elkartuaren Espainiako Konfederazioko presidenteak, «Modelo kooperatiboaren abantailak gizarte eta enpresa ingurune berrian» hitzaldia eskainiko du 12:30ean.


Dantza 2001 urtean — dantzan.eus\nHemen zaude: Hasiera › Hemeroteka › Dantza 2001 urtean\nDantza 2001 urtean\nEuskal Kulturaren Urtekaria 2002\nLa puta inocencia lanak ireki dizkio Zabaletari Parisen ospatzen den dantza garaikideko lehiaketa garrantzitsuan parte hartzeko ateak. Saint Denisko lehiaketan parte hartzea nazioartean ezagutzera emateko aukera aparta da, mundu osoko ehunka progamatzailek jarraitzen baitituzte Parisen aurkezten diren koreografoen lanak. "La puta inocencia" lanean Idoia Zabaleta bera da dantzaria, Borja Ramos arduratu da musikaz eta Isabel De Naverán artista bisualak ere kolaboratzen du.\nMundu osoan 27 tokitan egin dira Saint-Denisko topaketaren hautaketa saioak eta Bilbo-ko La fundicion aretoa izan da horietako bat. Bertan eskuratu du Idoia Zabaletak bere txartela. 15 urtez lan serioa egin ostean La Fundicion aretoari dantza garaikidearen alde egiten diharduen lanaren errekonozimendua iristen hasi zaio. Arriola saria jaso du Luque Tagua eta Laura Etxebarriak gidatzen duten aretoak eta Euskal Aktoreen Batasunak ere saritu du bangoardiako antzerki eta dantzaren programazioan egindako aitzindari lana.\nDamian Muñoz koreografo gasteiztarrak dantza garaikidearen munduan bere bidea sendotzen jarraitzen du eta 2001ean estreinatu dituen koreografien artean aipagarria da Las mentiras del entusiasmo. Barcelonako Grec jaialdia entzutetsuak koproduzitu du Muñozen lana eta hori, programatzaileek dantzari eta koreografoarengan duten konfidantzaren adierazgarri da. Poliki-poliki Ballet Biarritz Euskal Herri osoko dantza konpainia bihurtzeko proiektuak aurrera darrai. Gipuzkoako Foru Aldundiak eta Eusko Jaurlaritza sartu dira dagoeneko Thierry Malandain-ek zuzentzen duen zentro koreografikoaren lankidetzan.\nDantza tradizionalaren alorrean aipagarria da Euskal Herriko dantza talde zaharrenek urteurrenak ospatu dituztela 2001ean. Gernikan Segundo Olaetak sortu zuen Elai-alai taldeak eta Arkaitz Añorgako Dantzariak taldeak 75. urteurrena ospatu dute. Gainera, Bilboko Santutxu auzoko Gaztedi dantza taldeak 50. urteurrena ospatzeko hainbat ekitaldi antolatu ditu urtean zehar. Aukeran konpainiak dantza tradizionaletik abiatuta ikuskizunak sortuz profesionaltasunaren bidean urratsak ematen jarraitzen du eta Sugargi ikuskizun berria aurkeztu du herriz-herri.\nAzkenik aipagarria da, Joxemiel Bidador dantzari eta ikertzaile iruindarrak Nafarroako folklore dantzen radiografia berria egin duela, eta Pirinio aldean dantzak ahulduta aurkitu dituen bitartean erriberan sasoi betean ikusi dituela folklore dantzak.


2018ko azaroaren 14a, asteazkena | Ordua Euskal Herrian 15:09:29\nAdineko (idazle) bat hiltzen denean, munduaren memoriaren parte bat da ezer ezean urtzen. Neurriak neurri, Amadou Hampaté Ba ezagunaren ebazpena aplikatzen ahal zaio Bankan sortu izkiriatzaileari ere naski. Dena delakoan, ideia horrek urratu zidan kasko zokoa barda, Marijane Minaberri (1926-2017) zendu zela jakin arazi zidatenean.\nBaiona eta Uztaritze artean pasatu zuen bizitzaren zatirik handiena Basque-Eclair egunkarian lanean, idazkari gehienetan, baina noizbehinka artikuluak plazaratzen behialako euskaldunen irakur-tiria asetzearren. Erran behar da denbora haietan leitzeko ohitura indartsua zela jendartean… eta, aitzindaria zen jorratzen zituen alor guztietan: kazetaritzan, irratigintzan bai eta literaturan, bazterrak sekula harrotu gabe.\nItzalpeko ekilea zen, nolabait euskal gauzek eta euskaldun haurrek pasionatzen zutena, isilean eta orduko emazteei zegokien umiltasunean ari zena, nahikoa apaletsiak ziren ildoak urratzen. Emakume askorik ez baitzen ospetsu egin iparraldeko hitzaren historian zehar, XIX. mendeko hondarreko Maddi Ariztia eta Marijanek garaikide zuen Madalena Jauregiberri Alosekoaz aparte. Ardurenean, idazkiak sinatzeko izengoitiak erabiltzen zituen, Andereño edo Atalki besteak beste, anonimotasunak ziurtasuna bermatuko balio bezala.\nUmeak ginenean euskararen gostua txertatuko zigun Pariseko osabak eguberritan bidaliriko Txori Kantaria bildumak, bere azal berdeaz gerizatu poesiekin, gure ingurune naturaleko elementuak zituela mito bihurtzen hala nola euria, elurra, txoriak, lapinak, mendiak eta ibaiak. Beranduago Haize Garbia elkartearen eskutik agertu Dictionnaire Basque pour tous haren bi tomoak baliatu genituen gure perpausen zakarrak leuntzen saiatzeko.\nMarijane Minaberriren behako abila, kokina eta determinatua dagoeneko argazkietan baizik ez dugu ikusiko. Bidegileak ezinbesteko sailaren ale batean adibidez. Herria astekarian Ezponda bertsolariarekin emazteen lekuaz pataskaz ari zela ez zuen beldurrik ahoan bilorik gabe erantzuteko, alderantziz. Umila izanagatik, kuraiosa izan baitaiteke.\nBatzuetan iruditzen zait Marijane Minaberrik gaur iparraldean (eta hegoaldean halaber, egoera ez baitzen hobeagoa) hazi diren emazte idazle eta plaza-andere belaunaldiari atea ireki ziola. Gogoetaren ukigarritasunak inarrosten nau goiz umezurtz honetan.\nMarijane, kantazan orain gure bihotzetan!\nKanal hauetan artxibatua: Iritzia | Marijane Minaberri\n2018-11-12 | Zabalik Elkartea\n"Nafarroaren atea": eskultura proposamena Donapaleutik\nHona sorpresa, nehork gehiago ia gogoratzen ez duenean, Aiziritze edo Behaskanetik Donapaleun sartzeko inguragunean eskultura berritzaile bat ikusi dugu San Martineko asteburu honetan.\n2018-11-11 | Mikel Zurbano\nAmerikako Estatu Batuetan (AEB) duela hamar urte lehertu zen finantza krisia eta oso bizkor hedatu zen Europara, baita munduko bazter gehienetara ere. Atzeraldi handiak indarrean daude oraindik, eta horiek hainbat ondorio txertatu dituzte ekonomian eta gizartean, baita politikara eraldaketa ikusgarriak ekarri ere. Mendebaldeko gobernuek egindako krisiaren kudeaketak, hasieratik lehenetsi zuen bankuen eta finantza sistemaren biziraupena. Ordainean gastu sozialaren murrizketa indartsuak pairatu... [+]\n2018-11-11 | Ainhoa Azurmendi\nEmakumeen partaidetza kirol erakundeetako erabakietan\nOrain dela aste batzuk, berdintasuna eta kirola hizpide izan duten toki zein nazioarteko biltzarretan parte hartzeko parada izan dut. Gai oso ezberdinen inguruan hausnartu den arren, gaurkoan, kiroleko erabaki guneetan emakumeen parte-hartzeaz idatzi nahi dut. Zuzenbide arloko aditu batek aitatu zuen, kirol federazioetan “emakumea eta kirola” batzordeak sortzea segregazio modu bat dela, eta emakumeek zuzendaritza batzordeetan beharko luketela, emakumeen gaiak jorratzen dituzten... [+]\n2018-11-11 | Endika Alabort Amundarain\nAgintariek estatistika zerbitzuek eskaintzen dituzten datuak era baikorrean irakurri dituzte. Bai langabezia, bi digituetako zenbakia atzean utzi baitu, baita hazkunde ekonomikoa, nahiz eta joera beherakorra den. Nire lanbideko hainbat kideren analisia antzekoa da, krisia atzean utzi dugula, kontratazioa gora egin duela, enplegua arin lor daitekeela. Baina, nire iritziz, krisiak gizartean egin duen haustura oso handia eta larria da.\nGizartearen zati hazkor bat oinarrizko eskubide sozialik... [+]\n2018-11-11 | Karmelo Landa\nEuskal Herria komunitate beregaina eta independentea izan daiteke etorkizunean, eta horixe da berton bizi garenoi komeni zaiguna. Jakin behar dugu, ordea, bideak zabaltzen. Kontu hau oso modu egokian ari da plazaratzen Eusko Ikaskuntza, bere Kongresu ibiltarian (Baionatik Oñatira, Gasteiz, Iruñea, Bilbo eta Donostia bidean eginda), eta hortik irakaspen bikainak lortuko direla uste dut.\nAzkenaldian han eta hemen zabaltzen ari da kezka: ez ote den gero eta ahulagoa Euskal... [+]\n2018-11-07 | Adolfo Muñoz 'Txiki'\nELA Madrilen hainbat talde parlamentariorekin bildu da (PSOE, PDECat, ERC, Unidos-Podemos eta EH Bildu), baita Magdalena Valerio Lan ministroarekin ere. EAJrekin bilera Bilbon izan da, EBBko hiru kiderekin. ELAk eskatu zituen bilera hauen helburua zela azaltzea lan erreformek izan dituzten eragin larriak eta talde horiek mugiaraztea, kalte haiek bertan behera gera daitezen urratsak egin ditzaten. Hori izan zen talde horietako batzuren konpromisoa. ELAk, besteak beste, garrantzia eman dio datu... [+]\n“Esan gezur bat mila aldiz. Errepikatu hitzez hitz. Handik gutxira ikusi, egia bihurtzen. Haien ahotan ikusi, egia bihurtzen.” Horixe abesten du Gorka Urbizuk Berri Txarrak taldearen kontzertuetan. Cristina Uriarte Hezkuntza sailburuarekin gertatzen ari denaren ageriko isla da, zalantzarik gabe.


Zelai Nikolas (GED): "Kataluniari egin diezaiokegun mesederik handiena da azaroaren 5ean botoa ematea" - Hiruka.eus\nPolitika Berango Erandio Getxo Leioa 2017-10-30 10:44\nErabakitzeko eskubidearen aldeko herri-galdeketak egingo ditu azaroaren 5ean Getxon, Erandion, Leioan eta Berangon Gure Esku Dagok (GED). GEDren bozeramailea den Zelai Nikolas barrikoztarrak udalerri horietako bizilagunak botoa ematera deitu ditu, "lanaren eta ilusioaren bidez, gaur ezinezkoa dirudiena bihar posible izan daitekeelako".\nHODEI TORRES | Ikusi handiago | Argazki originala\nZelan sortu zen Gure Esku Dago?\nModu desberdinean pentsatuta ere, hainbat lagunek elkarregaz lanean hastea beharrezkoa zela ikusten genuelako sortu zen Gure Esku Dago. Horren korapilatsua eta gatazkatsua izanda, erabakitzeko eskubidea oinarri bezala hartzea beharrezkotzat jotzen genuen: desberdintasunak errespetatuz, gai horren inguruan batzen gaituena nabarmendu eta elkarlana beharrezkoa zela sentitzen genuen, elkarren eskutik joateko. Hain zuzen ere, hori zen giza katearen erronka.\nGEDren mugarrietako bat izan da giza katea.\nBai. Denon etorkizunerako horren garrantzitsua den erabakitzeko eskubidea defendatzeko, elkarregaz eskutik joateko gai ote ginen frogatu nahi genuen. Hainbeste urtetan banatuta eta haserretuta bizi ostean, posible ote zen ikusi gura genuen. Lortu genuena ikaragarria izan zen! Oso arrakastatsua izan zen giza katea; urrats garrantzitsua eman genuen. Eguna bera ez ezik, urte horretako elkarlana, jarrerak eta ikasi genuen dena ere altxor bat zela iruditu zitzaigun; alferrik galtzen utzi ezin genuen altxorra, alegia. Hurrengo urratsa elkarregaz lanean hastea izan zen: jakingo genuen ala ez, ez genekien; baina, horixe bera zen gura genuena.\nErabakitzeko eskubidea aldarrikapen bat izatetik benetako eskubide bat bihurtzeko, bide hori egikaritzeko, herritarrok zer egin behar dugun hausnartzea zen gure helburua. Gure ekarpena egin nahi genuen. Orduan konturatu ginen oso kultura demokratiko sakona dagoela; gizakiok ditugun oinarrizko eskubideetan, konstituzioetan eta hainbat dokumentu ofizialetan oinarrituta dago. Horiek erabiliz, guk ere ekarpen bat egiteko aukera geneukala konturatu ginen; eta, horrela, herritarron ibilbide propio hori antolatzen hasi ginen.\nZer balio dute erabakitzeko eskubidearen aldeko herri-galdeketek?\nBesteak beste, Barrikan, Gorlizen, Lemoizen, Plentzian, Sopelan eta Urdulizen egin genituen herri-galdeketak, maiatzaren 7an. Lehen aipatu dudan ibilbide horretan, ondorioa atera genuen: herritarrok badaukagu zer egin erabakitzeko eskubidea gauzatzeko bide honetan. Hiru lan-esparru daude: lehenengoa, pedagogia egitea, euskal herritarrei erabakitzeko eskubidea ematen dien filosofia demokratiko sakon hori zabaltzea; bigarrena, erabaki nahi baldin badugu, aurretik galdera eta data adostu beharko ditugu. Eta hirugarrena, erabakitzen ikasi behar dugu; izan ere, erabakitzea kultura, mentalitate eta jarrera oso bat da. Hiru ardatz horiek lantzeko aukera oso polita ematen digute herri-galdeketek.\nZer ikasi zenuten Katalunian?\nKataluniara joan ginen eta, bertan, eztabaidak zeukan aberastasuna ikusi genuen; izan ere, galdeketa bat lurralde-esparru batera eroaten duzunean, eztabaida bat sortzen da normaltasun osoz. Ordura arte lokaztuta zegoen gai baten inguruan, normal hitz egiten hasten da: independentzia, burujabetza, erabakitzeko eskubidea zer diren... Horrez gainera, norberaren jarrera demokratikoetan eta kultura demokratikoan sakontzen da; besteak beste, zuk bezala pentsatzen ez duen jendeagaz lan egiten ikasten duzulako. Eta hori gutxi balitz, erabakitzeak zer zailtasun daukan ikusten duzu; izan ere, prozesu oso bat da, eta prozesu horretan denok irabazle izan behar dugu. Beraz, horretan, denok uzten dugu gure "motxila" albo batean. Jakina! Denok gura dugu erabakitzeko eskubidea erabili gure helburua lortzeko; baina, gai izaten ari gara norberaren lehentasunak albo batean uzten apur batez, eta gizarte osoarentzat onuragarria den bide bat egiten.\nGaldera hautatzen denean argi eta garbi ikus daiteke hori dena. Herri batetik bestera galdera ezberdinak aurkituko ditugu: herri-galdeketa egitea proposatu duen talde anitz eta zabal horretako norbanakoak dauzkan helburu propioak albo batean utzi dituelako gertatzen da hori; bere herriarentzat erakargarriena izan daitekeen galdera proposatzen duelako, alegia. Batzuetan, independentziaren inguruan eztabaidatzen dute, galdera egiteko. Beste batzuetan, ostera, independentziaren aukera hori beste une baterako utzi dute; eta gizarte honek zertaz eta zergatik erabaki behar duen eztabaidatu nahi izan dute. Getxon, esaterako, oinarri demokratikoen inguruan antolatu dute eztabaida, pentsatu dutelako euren udalerrian erakargarria izango dela eztabaida maila horretan uztea.\nGaldeketa baino, horretara heltzeko egon den prozesua da garrantzitsuena orduan?\nBai. Zalantzarik gabe, horrela da. Herri-galdeketek daukaten gaitasuna da herritar bihurtzen gaituztela; herria ezagutzen dugula. Jakin dakizuenez, horrelako herri-galdeketek Europako Kontseiluak emandako praktika onetan oinarritutako protokolo bati jarraitzen diote; urrats bakoitzaren zilegitasuna zaindu egiten da. Guk askotan esaten dugu erabakitzea oztopo-lasterketa bat dela: zilegitasun-maila bat lortu behar duzu, hurrengo fasean sartzeko. Beraz, lehendabiziko lana talde sustatzailean sentsibilitate, adin, sexu... ezberdinetako jendea batzea izaten da; hau da, gizarte horretan dauden ikuspegi ezberdinak ordezkatuta egon daitezela. Denon ikuspuntuek presente egon behar dute prozesu osoan; horrela lortzen duzu zuk eroan gura duzun eztabaida gizarte edo komunitate osora heltzea, inor ahaztu gabe. Hori lortuta, sinadura-bilketa bat egiten da, inork eztabaida monopolizatzen ez duela bermatzeko; ez da batzuen edo besteen interesa, baizik eta denok nahi dugun eztabaida bat. Denoi interesatzen zaigu; horregatik eskatzen da sinadura-kopuru bat. Horiek lortuta pasa zaitezke hurrengo fasera: galdera aukeratzea. Hori egiteko ere oso ariketa polita egiten da, landu egiten delako zer den erabakitzeko eskubidea, zer lor daitekeen, zelako ikuspuntu ezberdinak egon daitezkeen, noraino eraman dezakegun eztabaida une honetan, zer gauzak utz ditzakegun orain hurrengo fase baterako... Hori dena herritarrek egiten dute. Horren ostean, sartuko gara herri-galdeketaren antolaketan: herritarren eskubideak, botoa bakoitzarena eta sekretua izango dela, iritzi ezberdinak plazaratzeko aukera egongo dela... bermatu beharrekoak dira fase horretan. Herri-galdeketa batek izan behar dituen berme horiek denak herritarrok ari gara bermatzen.\nKatalunian jazotakoak eragin dezake azaroaren 5ean jende gehiago joatea botoa ematera?\nBai, batez ere Kataluniakoa afera demokratikoa delako. Euskal Herrian ere erabaki nahi dugunez, oso hur ikusten dugu bertan egiten dabiltzan ariketa; batzuei gustatuko zaie erabiltzen ari diren formula, eta beste batzuei ez zaie horrenbeste gustatuko. Baina, denok konturatzen ari gara, azkenean, ez dela Kataluniaren afera bakarrik; Euskal Herriarena ere bada, baita Europarena ere. Hain zuzen ere, une honetan jokoan duguna gure etorkizuna erabakitzea da; eta erabakitzeko gaitasun hori gure eskuetan izatea, nahiz eta jakin beste batzuekin konpartitu beharko dugula. Baina, geuk erabaki nahi dugu geure etorkizuna, eta hori geure esku izan nahi dugu.\nGaur egun, ikusten gabiltza batzuk horren aurka daudela, eta oso ulergaitza egiten da jarrera antidemokratiko hori; are gehiago, asteotan, Kataluniako autonomiaren etenduragaz eta etengabeko mehatxuakaz. Gu behin eta berriz esaten ari gara erabakitzeko eskubideak berdintzen gaituela denok; azkenean, denok daukagu botoa emateko aukera: alde edo kontra. Parte hartu gura duenak bermatuta dauzka bere eskubideak; demokrazian, errespetuan, aniztasunean... sakontzen ari gara. Bestalde, eskubide hori bermatu beharko lukeen erakunde batetik, Espainiako Estatutik, mehatxuak baino ez zaizkigu heltzen: besteak beste, kartzela eta eskubideak murriztea. Guk uste dugu Kataluniari eta, oro har, demokraziari lagundu nahi dioten herritarrek egin dezaketen ekarpenik handiena dela azaroaren 5eko herri-galdeketetan parte hartzea. Kataluniatik ere horixe bera eskatzen digute.\nEta herri-galdeketak egin ostean, zeintzuk izango dira hurrengo pausoak?\nIaz beste ardatz bat abiarazi genuen: Herritarren Ituna. Hain zuzen ere, erabakitzeko eskubideari ibilbide ofiziala ipiniko dio horrek; eta sintonia berri bat ekarriko dio Euskal Herriari, elkarregaz lan egiteko. Herri-ituna ez du Gure Esku Dagok egingo; GED eragile bat baino ez da. Beraz, horretarako, konplizitateak josita egon behar dira jada. Ildo berean, ibilbide-orri bat lortu gura dugu, Euskal Herri mailako galdeketan data bat izan dezan, galdera bat izan dezan, edo behintzat data eta galdera adosteko bide bat irudika dezan. Kontuak horrela, nahiko genuke herri-itun hori behetik gora bultzatzea. Urte osoan dinamika bat egingo dugu geure buruari galdetzeko zergatik eta zertarako erabaki nahi dugun; erabakitzeko behar hori plazaratzeko. Horretarako, ahalduntze-fase bat egongo da; ez gara hutsetik hasiko. Horri begira, mintegi batzuk egingo ditugu bost hiriburuetan; horietan, gai nagusi batzuk ipiniko ditugu eztabaidagai, honetaz pentsatu duten hedabideakaz, adituakaz, gizarte-taldeakaz... Haiek planteatuko digutena da zeintzuk diren beraien arrazoiak esparru horretan erabakitzeko. Gero, dinamika sozial baten bitartez, herritarrakaz partekatuko ditugu arrazoiak: azken horretan idatzitako aktak eskualdez eskualde joango dira, herritarrak ere joan daitezen eztabaida elikatzen. Gure asmoa da 2.019 arrazoi biltzera heltzea; kopuru hori pentsatu dugu uste dugulako 2018ko hauteskundeakaz ziklo berri bat zabal daitekeela Euskal Herrian. Gero, herritar bakoitzak aukeratuko du gogoko dituen arrazoiak: hautetsontzietan jasoko ditugu, jai giroan; eta erabakitzeko daukagun beharra konpartituko dugu.\nRiace, "normaltasunaren utopia", Calabriaren bihotzean\n[ARGAZKI-GALERIA] Hildako migratzaileak omendu ditu Mugak Zabalduz Karabanak Palermoko Rotoli hilerrian


Badator BasqueDokFestivala, argazkilaritza dokumentaleko jaialdia — Gaztezulo\nBadator BasqueDokFestivala, argazkilaritza dokumentaleko jaialdia\nBadator BasqueDokFestivala, argazkilaritza dokumentaleko jaialdia Ekainaren 21etik 23ra, Bilbon! https://www.gaztezulo.eus/albisteak/badator-basquedokfestivala-argazkilaritza-dokumentaleko-jaialdia https://www.gaztezulo.eus/albisteak/badator-basquedokfestivala-argazkilaritza-dokumentaleko-jaialdia/@@download/image/BasqueDok__content.JPG\nEkainaren 21etik 23ra, Bilbon!\nBihar hasiko da BasqueDokFestivala argazkilaritza dokumentaleko jaialdiaren bigarren edizioa. Bertan izango dira gonbidatu gisa Daro Sulakauri, Martín Weber, Darcy Padilla, Lua Ribeira, Mikel Ayestaran eta Cristóbal Hara; azken honek, gainera, BasqueDok saria jasoko du.\nBegira horiek konferentzia eta tailer praktikoen bidez ezagutaraziko dituzte, eta parte hartzaileak argazkilaritza dokumentalaren inguruko hausnarketara eta eztabaidara gonbidatu, bere garapenaz eta erronka berriez hitz egiteko, teknologia berrien etorrerarekin duen etorkizunaz jarduteko.\nEHU/UPVko Gizarte eta Komunikazio ZIENTZIEN Fakultateak eta Blackkamera Argazkigintza dokumentaleko Eskolak antolatutako jaialdia da. Blackkamera Argazkingintza Eskolak urteetako esperientzia dauka eta ibilbide sendoa ez bakarrik argazki hezkuntzan baita nazioartean aitortza duten argazkilari dokumentalistekin Ekitaldi, Masterclass eta Tailerrak antolatzen ere. Horrela, Fakultatearen eta Blackkameraren arteko elkarlanak BasqueDokFestivalak adierazgarritasun handiagoa hartzea dakar.\nBDF 2019, beste behin ere, argazkilaritza dokumentalaren balio eta hizkuntza berriak nabarmentzeko tokia izango da. Jarraian duzue jaialdiaren egitaraua.


Matematikak modu dibertigarrian irakatsi: Pentominoak - Edikeus\nBai, bai! Egia da! Ttikliken beti gustatu izan zaizkigu matematikak. Problemak, logika jokoak, ariketak… baina jakin badakigu, etxean ere ikusi dugulako, hau ez dela ohikoena.\nPasa den astean matematikak modu manipulatiboan irakatsi (eta ikasi) ahal izateko tailer bat izan genuen Aprendiendo Matemáticas-eko Malena Martinekin (matematikatan lizentziatua, 2. Hezkuntzako irakaslea). Eta ez dakizu zein dibertigarria eta erraza izan daitekeen matematikak honela erakustea!\nMatematikak irakasteko garaian, beste gauza guztietan bezala, kontuan hartu beharreko puntu batzuk daude:\nErrespetua: haur bat, prozesu bat da.\nEz gidatu. Ikas dezatela aukeratzen.\nGauzak deskubrituz, ikasten da.\nEz zuzendu, ikasten ari dira.\nMº Antonia Casals-ek dioen bezala: “Akatsak egitea ez da ikasteko modua, ikasteko modu bakarra da”\n“Equivocarse no es una manera de aprender, es la única manera de aprender” Mº Antonia Canals (maestra de maestras)\nInoiz ez genuke ahaztu behar helburua zein den: IKASTEA.\nGaurkoan PENTOMINOAK zer diren eta zertarako erabili daiztezkeen azaldu nahi dizuegu:\nPentominoa ertzetan batzen diren bost laukiz osatutako irudi geometrikoa da. Hamabi pentomino ezberdin existitzen dira eta alfabetoko letrekin izendatzen dira. Ardatz-simetriak edo birek sorturikoak ez dira pentomino ezberdintzat jotzen (Wikipedia)\nPentominoei buruzko lehenengo erreferentzia 1954koa da, eta Hego Karolinako Unibertsitateko Solomon W. Golomb matematikari eta katedratikoari zor diogu. 1957an, Scientific American aldizkariak pentominoei buruzko lehenengo artikulua argitaratu zuen. Harrezkero, joko hau denbora-pasa oso ezagun bihurtu da. Anekdota bezala, esan behar da Tetris jokoaren oinarria pentominoak direla.\nPentominoek matematikak ikasteko garaian mila aukera ematen dizkigute.\nHaurrekin lantzeko pare bat aukera erakutsi nahi dizkizuegu gaurkoan, milaka bait daude eta denak hemen jartzea ezinezkoa da eta…\n1. Pentomino desberdinak marraztu\nHaurrari 5 kubo eman eta ea gai den lor daitezkeen 12 aldaerak paperean marrazteko, edo zenbat marrazteko gai den.\n2. Laukizuzenak egitearen jokoa\nAdibidez, n * 5 (n= 3, 4, 5, 6, 7, 8) neurriko laukizuzenak egitea. Hurrengo taulak erakusten digu n pentonimo horiek nola erabili behar diren:\nA L Y T P W Z V N\nB N P U L Z Y T W\nC L V P Y N U Z F\nD Y P U N V F W T\nE L N V Z U T Y W\nF P U F Y T N L W\nG L V P Z Y W N F\nHemen aukera gehiago: http://aprendiendomatematicas.com/pentominos-con-plantillas/\nSarean nabigatzera gonbidatu nahi zaituztegu, guk deskubritu berri dugun PENTOMINOen mundu zoragarri honetan gehiago sakontzera!\nITURRIAK: aprendiendomatematicas.com, BBK-MATIKA EGITARAUA,\nKatamino. Pentominoen jokoaren bertsio komertziala


CATV kable koaxialen transmisioaren fabrikatzaileak eta hornitzaileak | Txinako CATV kable koaxialen transmisio fabrika\nKanpoko 2 BIDE TAP (5 ~ 1000 MHz)\nHT200B11 Tap balioa dB 4 8 11 14 17 20 23 26 29 32 Txertatze galera In-Out （-dB Max） Maiztasuna （MHz） 5 ～ 10 - 3,2 1,7 0,9 0,5 0,5 0,5 0,4 0,4 0,4 11 ～ 300 - 3,0 1,7 0,6 0,7 0,6 0,5 0,5 0,5 301 ～ 400 - 3,2 2,0 1,3 0,8 0,8 0,8 0,5 0,5 0,5 401 ～ 450 - 3,5 2,0 1,4 1,0 1,0 0,9 0,7 0,7 0,7 451 ～ 600 - 3,7 2,2 1,6 1,1 1,1 1,0 0,8 0,8 0,8 601 ～ 750 - 4,1 2,6 1,8 1,5 1,3 1,3 1,2 1,2 1,2 751 ～ 900 - 4,3 2,8 2,2 1,7 1,6 1,5 1,4 1,4 ...\nKanpoko 4 BIDE TAP (5 ~ 1000 MHz)\nHT400B11 Tap balioa dB 8 11 14 17 20 23 26 29 32 Txertatze galera In-Out （-dB Max） Maiztasuna （MHz） 5 ～ 10 - 3,2 1,6 1,0 0,6 0,5 0,5 0,4 0,4 11 ～ 300 - 3,0 1,7 1,0 0,7 0,7 0,6 0,5 0,5 301 ～ 400 - 3,2 1,9 1,3 0,9 0,9 0,8 0,5 0,5 401 ～ 450 - 3,5 2,0 1,4 1,1 1,0 0,9 0,7 0,7 451 ～ 600 - 3,7 2,2 1,5 1,2 1,1 1,0 0,8 0,8 601 ～ 750 - 4,1 2,6 1,8 1,5 1,4 1,2 1,2 751 ～ 900 - 4,5 3,0 2,2 1,7 1,7 1,5 1,4 1,4 901 ～ 1000 - 4,9 3,5 2,5 2,0 2,0 1,8 1,7 1,6 Tapeko galera ...\nKanpoko 8 MODUAK (5 ~ 1000 MHz)\nHT800B11 Tap balioa dB 11 14 17 20 23 26 29 32 Txertatze galera In-Out （-dB Max） Maiztasuna （MHz） 5 ～ 10 - 3,2 1,6 1,0 0,6 0,5 0,5 0,4 11 ～ 300 - 3,0 1,7 1,0 0,7 0,7 0,6 0,5 301 ～ 400 - 3,2 1,9 1,3 0,9 0,9 0,8 0,5 401 ～ 450 - 3,5 2,0 1,4 1,1 1,0 0,9 0,7 451 ～ 600 - 3,7 2,2 1,5 1,2 1,1 1,0 0,8 601 ～ 750 - 4,1 2,6 1,8 1,5 1,4 1,3 1,2 751 ～ 900 - 4,5 3,0 2,2 1,7 1,7 1,5 1,4 901 ～ 1000 - 4,9 3,5 2,5 2,0 2,0 1,8 1,7 Tapeko galera I ...\nKanpoko zatitzaileak (5 ~ 1000 MHz)\nHT204B21, HT306B21, HT306B21 Parametroaren banda zabalera 2 modu 3 modu (orekatua) HT306A21 3 modu (desorekatua) HT306B21 Txertatze galera Sarrera-irteera （-dB Max） Maiztasuna （MHz） Baxua In-High 5 ～ 10 4.2 6.5 7.5 4.0 11 ～ 300 4,1 5,9 7,4 3,9 301 ～ 400 4,2 5,9 7,6 4,1 401 ～ 450 4,3 6,0 7,9 4,1 451 ～ 600 4,5 6,4 7,9 4,8 601 ～ 750 4,9 7,2 8,2 4,9 751 ～ 900 5,2 7,8 8,4 5,2 901 ～ 1000 5,3 7,9 8,7 5,4 Port2- Port3 Port2- Port3 Port2- Port4 Port3- Port4 Low-Low Low-High Out-To-Out ...\nKanpoko akoplamenduak (5 ~ 1000 MHz)\nHT100B21 Ukitu balioa dB Ukitu 8 Ukitu 12 Ukitu 16 Txertatze galera Sarrera-irteera （-dB Max） Maiztasuna （MHz） 5 ～ 10 1.6 1.1 1.1 11 ～ 300 1.7 1.2 1.1 301 ～ 400 1.8 1.3 1.2 401 ～ 450 1.9 1.4 1.3 451 ～ 600 2,0 1,6 1,5 601 ～ 750 2,4 2,0 1,7 751 ～ 900 3,0 2,2 2,2 901 ～ 1000 3,5 2,7 2,5 Tapeko galera Tapetan In ± 1,5dB） 5 ～ 600 8,5 12,0 16,0 601 ～ 1000 8,5 12,5 16,0 Kanpora Ukitu Lsolation （dB Min） 5 ～ 10 18 20 22 11 ～ 600 25 26 28 601 ～ 750 24 26 28 751 ～ 900 21 24 25 901 ～ 1000 19 2 ...\nZD-LE1G-36APP linea bidirekzionala hedatzeko anplifikadorea\nSarrera ZJ-LE1G-36APP irabazi bakarreko bi noranzko lineako hedatzaile anplifikadorea da, HFC sistemaren enbor koaxialean seinalea anplifikatzeko egokia. CTB / CSO errendimendua bikaina da 16 dB-ko itzulkin galerarekin. diplex iragazkiaren maiztasuna aukerakoa da. AGC / MGC funtzioak ere badaude. Ezaugarriak 1. Galiozko artsenuro anplifikadorearen modulua aurreranzko bidean erabilitakoa. 36dB irabazi handia; 2. Maiztasunari erantzuteko doikuntza plug-in hornituta dago, modu eraginkorrean konpentsatzeko gai dena ...\nMini Bridge anplifikadorea ZA-MB-1G-40APP\nEzaugarriak 1. Gallium Arenide (E-GaAs) moduluak hobetzen ditu Forward Path-en. 2. Irabazi handia. 3. Irteera maila altuak. 4. Maiztasunari erantzuteko entxufea egokitzeak kable elektrikoaren ez linealtasuna ahultzeak sortutako paketea konpentsatu dezake. 5. Kanpoko aluminiozko galdaketak nazioarteko prozesatze pasibatu aurreratua eta estalkitako bikoitzeko ontzi iragazgaitza hartzen ditu. Unitateak ez du korrosioaren aurkako eta zahartzearen kontrakoa, erradiazio ona du eta ona du ...\nLine Extender ZA-LE1002-S anplifikadorea\nEzaugarriak 1. Galiozko artsenuro anplifikadorearen modulua aurreranzko bidean erabilitakoa. 36dB irabazi handia; 2. Maiztasun-erantzuna doitzeko plug-unit unitatearekin hornitua, kablearen ahuleztasun linealaren ondorioz krosko ganbila modu eraginkorrean konpentsatzeko gai dena; 3. Nazioartean tratamendu pasibatzaile aurreratua eta geruza bikoitzeko iragazgaitza prozesua erabiltzen dira kanpoko aluminiozko fundiziozko karkasan, korrosioaren eta zahartzearen aurkako erresistentzia, beroa xahutzen, uraren iragazgaiztasuna eta elektromagnetiak ...\nZA-APP-1.2G kanpoko anplifikadorea\nSarrera ZA-APP-1.2G bi noranzko handiko bi noranzko lineako hedatzaile anplifikadorea da, HFC sistemaren enbor koaxialean seinalea anplifikatzeko egokia. CTB / CSO errendimendua bikaina da 16 dB-ko itzulkin galerarekin. diplex iragazkiaren maiztasuna aukerakoa da. Ezaugarriak 1. Galiozko artsenuro anplifikadorearen modulua aurrerako bidean erabilitakoa. 38dB irabazi handia; 2. Maiztasun erantzuna doitzeko plug-unitarekin hornituta dago, kablea lineala izatearen kasko ganbila modu eraginkorrean konpentsatzeko gai dena ...\nZA836R65-60V bidirekzionaleko anplifikadorea\nEzaugarriak ● Galio artsenuro anplifikadorearen modulua aurreranzko bidean erabilitakoa. 36 dB irabazi altuak ● Maiztasun erantzuna doitzeko plug-unitarekin hornituta dago, kablea ahuldu ez den linealtasunaren ondorioz kasko ganbila modu eraginkorrean konpentsatzeko gai dena. ● Nazioartean tratamendu pasibatzaile aurreratua eta geruza bikoitzeko iragazgaitza prozesua erabiltzen dira kanpoko aluminiozko fundiziozko karkasan, korrosioaren eta zahartzearen aurkako erresistentzia, beroa xahutzen, uraren iragazgaiztasuna eta sh elektromagnetikoak ...\nZA836-220V norabide bakarreko anplifikadorea\nProduktuaren deskribapena Etxe anplifikadorea (testu anplifikadoreetan) telebistako seinaleak kable bidezko telebista sareetan anplifikatzeko eta banatzeko dira. Anplifikadoreak energia elektrikoaren hornidura integratuarekin ekoizten dira, ~ 198-250V sareko elektrizitatea elikatzeko eta lineako 24-65V lineako urruneko (motaren arabera). anplifikadoreek sarrera bat eta bi irteera dituzte. Anplifikadoreak plug-in itzulerako bide anplifikadorea eta etapa arteko atenuadorea eskaintzen dira. Plugin itzulerako bidea moduluak ez daude pakete batean sartuta. Parametroak Ty ...


Nola jaso urtarrileko aldapako gastuak? | Consumer\nNominaren aurrerapen bat eskatzea edo appak erabiltzea, gastuak kontrolatzeko, kontsumitzaileak bere etxeko aurrekontutik hil honetan ez ateratzeko\nEgilea: José Ignacio Recio 2017-ko urtarrilak 3\nHasi berri den urte berrian kontsumitzaile orok aurre egin behar dion oztopo nagusietako bat urtarrileko aldapa da. Nolanahi ere, optimismoz konpondu behar da, edonoren eskura hainbat tresna baitaude etxeko aurrekontua hobeto kontrolatzeko eta antolatzeko, kontu korronteen saldoak deskalabroko garrantzitsua izan dezan lehen hilabetetik aurrera. Artikulu honetan, ekimen bat baino gehiago zehazten da, familia-ekonomian ekitaldi berriari ekiteko.\nUrtarrileko ezaugarri nagusia, berriz, gastuei eustea da. Gabonetako jaietan egin beharreko ordainketa guztien ondoren (afariak, opariak, bidaiak…), horiek geldiarazteko unea iritsi da, kontsumitzaileen poltsikorako oso eraginkorrak izango diren estrategia batzuen bidez. Horietako batzuk ezagutu nahi dituzu? Urtarrilean bizirauteko bost errezeta dira hauek.\n1. Nominaren aurrerapena eskatzea\nAurrekontuaren mugak gainditu ondoren, ez da inolako kreditu osagarririk eskatu behar. Likidezia-punta bat behar izanez gero, nomina aurreratzeko eskatzea izango da aukerarik egokiena. Langileek duten estrategia horrek ez du inolako interesik eskatzen, ezta kudeaketan beste gastu batzuk ere. Aukera hori izango dute urteko lehen hilabetean aurrera egiteko, zorpetu gabe.\n2. Txartelen ordainketak atzeratzea\nEdozein arrazoirengatik erosketaren bat formalizatu besterik ez badago, orain arte erabili ez den kreditu-txartela erabiltzeko unea izango da. Eragiketa batzuk egiteko aukera emango du, abonamenduak hilabete batetik hiru hilabetera geroratuta, inolako interesik gabe eta epe baten barruan oso malgua denean. Ez da beharrezkoa plastiko horiek gehiegikeriaz erabiltzea, baina urtarrileko aldapan presaren bati aurre egiteko balio dezakete.\n3. Merkealdiak aprobetxatu\nUrteko lehen hilabetea establezimendu komertzialek aprobetxatzen duteEguberrietan saldu ezin izan zuten guztia ezabatzeko. Eta herritarrarentzat beherapenak gastuak kontrolatzeko estrategia ezin hobea dira, baina gehiegikeriarik gabe, kontrako efektua sor baitezake: kontsumoa zabaltzea eta neurriz kanpokoa izatea. Edonola ere, oso erabilgarria izango da zerrenda batean idaztea benetan bakarrik egiteko behar diren gauzak.\n4. Aplikazio mugikorrak erabiltzea gastuak kontrolatzeko\nAndroid sistema eragilea duten gailu mugikorretarako diseinatuta dauden appak lan hori egiteko aliatu ezin hobea izan daitezke. Izan ere, zenbait aplikaziok urteko sasoi horretan gastu guztiak antolatzea dute helburu. Horietan, hainbat funtzio daude gaituta, gastuak eta sarrerak kontrolatuta, une oro jakin dadin zein izango den etxeko zerbitzu nagusietan (mugikorra, argia, gasa, etab.). ). Areago, badira zenbait jarraibide denbora errealean jakiteko ea gastu batzuk bere gain hartzeko moduan dagoen.\n5. Ez bota txarteletik\nAitzakiarik gabe, kontsumo-beharrak ezin dira bete, kreditu-txartelak bereizi gabe erabiliz; izan ere, horretan erortzeak oso egoera desatseginak sor ditzake gainerako urteetan. Izan ere, bere interesak itzuli beharko zaizkio interes-tasari. Oso egoera jakinetan erabiltzea eta erabiltzaileen kontrolpean egotea baino ez da gomendagarria. Hala ez bada, gastuei eusteko beste estrategia batzuen zorpetzea eta martxan jartzea areagotuko da, eta ez da ezertarako balioko.\nUrte berriarekin batera, gastuei eustea ez ezik, kontsumo-ohiturak aldatzea ere susta daiteke. Eta kontsumitzaileek dituzten moduetako bat online erosketak egitea da. Erosoagoak dira egiteko, eta, gainera, ez dira hain oldarkorrak, eta jarduera planifikatuagoak izaten dituzte, kreditu edo zordunketa txartel bat izateko baldintza bakarra.\nUrte sasoi honetan abantaila bat dago: eskaintza eta sustapen asko merkaturatzen dira, jatorrizko tarifekiko hobari handiak dituzten produktuak merkaturatzeko. Eragiketa horiek errentagarri bihurtzeko gakoa estrategia hori benetan behar denean bakarrik erabiltzea da, eta ez modu konpultsiboan, hau da, aurrezkiak merezi duen egoeretan.\naurrezki gastos-eu presupuesto-eu urtarrileko aldapa


Euskal Hedabideen Urtekaria aurkeztu dugu | Behategia\n2021. urteak digitala den hodeiertza utzi du agerian nabarmen, eta hori da aurtengo ale honetan gehien errepikatzen den ideietako bat, berrikuntzarako eta eraldaketarako beharrarekin batera.\nBehategiko koordinatzaile den Libe Mimenza Castillok nazioarteko ekosistema mediatikoan dauden joera nagusiak aztertu ditu eta Hekimen elkarteko zuzendari den Igor Astibia Teiletxeak euskal hedabideen alorrean iazko urteak eman duenaren errepasoa eta aurrera begirako urratsak bildu ditu bere kronikan.\nGogoetari forma askeago batean bide emateko tarte berri bat dauka Urtekariak, aurten Joseba Sarrionandia Uribelarrearen eskutik. Nazioa komunikazio espazio moduan da bere artikuluaren izenburua eta arnas sakoneko saiakeraren lurraldean sartzen da autorea bertan.\nSektorean dihardutenen ahotik bost artikulu labur jasotzen ditu liburuak. Aiaraldea komunikabidearen garapen eta eraldaketa prozesua; Berria Ikasgela egitasmoa; Arrosa irrati sarearen hogei urteko ibilbidea; EITB Podkast ataria sortzeko prozesua; eta Garazi Goiaren Ikus-entzunezkoak, ikuspegi globaletik Euskal Herrira begirada hitzaldiaren laburpena. Hauekin batera, herri ekimenetik sortutako Pantailak Euskaraz taldearen ikuspegia dakarren artikulua ere badago.\nIkerketa lan luzeen ondorio diren artikuluen saila beste bost ekarpenek osatzen dute.\nEdorta Arana Arrieta EHUko irakasle eta Applika+ Ikerketa Proiektuko ikerlariak, beste batzuekin batera, Euskal Herriko zenbait gazterekin osatutako ikerketa paneletik ondorioztatutakoak bildu ditu Ikusgarritasunaren erronka: fikziozko serieak gazteen artean artikuluan.\nElhuyar Fundazioko Adimen Artifiziala Hizkuntzan unitateko zuzendaria den Josu Aztiria Urtaranek Itzulpen automatikoa: euskara hutsezko hedabideetatik euskara ardatz duten proiektu komunikatibo eleaniztunetara lanean, dagoeneko gure artean dagoen itzulpen automatikoaren gaia sakon aztertzen du, eta gehigarri gisa, Elhuyar aldizkariko zuzendari den Aitziber Agirre Ruiz de Arkautek Zientzia.eus agerkari zientifikoa itzultzaile automatikoarekin sei hizkuntzatan argitaratzearen esperientzia kontatzen du.\nCodesyntax enpresako Josu Azpillaga Labakak dakar Hekimen elkarteko hedabideen webguneek izan duten trafikoa eta bisita kopuruaren azterketa, bere urteroko audientzien irakurketarako artikuluan.\nEHUko irakasle eta NOR Ikerketa Taldearen koordinatzaile den Josu Amezaga Albizuk Audientziak neurtzeko sistema: burutzeke dugun erronka lanean, egun oso hutsune handiak dituen euskal audientzien neurketa sistema baterako planteamendu sakona egiten du.\nAmaitzeko, EHUko Emakumeen ikusgaitasuna hedabideetan Ikerketa Taldeko Arantza Gutierrez Paz eta Itxaso Fernandez Astobizak landutako Kazetaritza feminista Hego Euskal Herrian azterlana daukagu. Azken hamarkadetan sortu diren izaera anitzeko komunikazio-produktu feministak zerrendatu eta deskribatu dituzte bertan eta Euskal Hedabideen Behategiak lan hau baliatu du, bide batez, euskarazko komunikazio-produktu feministen datu-basea eraikitzeko eta hemendik aurrera osatzen joan ahal izango den direktorioa sareratzeko.\nUrtekaria irakurri edo deskargatu dezakezu Txostenak atalean.\nPreviousPrevious post:Euskarazko komunikazio-produktu feministakNextNext post:BEHA Ikerketa Proiektuak bidearen erdia egin du dagoeneko


heziketa | Atxukale.com\nCategory Archives: heziketa\nBai, badakit, onartzen det. Nere masoka puntua hemen agerixan geratzen ari da. Batek baino gehixok momentu honetan esango zoan: “Matematikak ikastera derrigorra izan gabe ? puffff, mutil, zu hasi zera burua galtzen …..”\nBueno, nahi dezuen moduan hartu. Kontua da: bere garaixan ikasitxako matematika kontzeptuak errepasatzia gustatuko zatzun ?\nEdo beste kasu bat. Batxillerguan zabiltz eta gai batzuetan flojo xamar zabiltza eta klase partikularrak bihar ditxuzu ?\nEdo beste kasu bat. Unibertsitatean zabiltz ikasketa tekniko/zientifiko baten eta oinarri faltan igartzen dezu zeure burua ?\nEdo beste kasu bat. Zure seme/alaba DBH/Batxillergoa ikasten ari da eta nahiko zenioke noizean behin lagundu, baina bere garaixan ikasitxako matematikak aspaldi ahaztuta dauzkazu ?\nArrazoia edozein izanda ere, nahiko bezenu, hemen dakazu doan eta internet bitxartez, bideoak erabiliz, kontzeptu matematiko batzuk indartzeko aukera:\nIkastaro honekin nahikua ez eta gehixo nahi badezu, hemen dakazu estadistika ikastaro bat 😉\nThis entry was posted in heziketa,kultura and tagged estadistika,ikastaroak,matematika,mooc on otsaila 8, 2014 by tolon.\nOraingoan liburu bat gomendatzera nator. Elhuyar-ek argitaratutako “Zientzia haurrentzat segundu gutxitan” izenekoa.\nLiburu honek era dibertigarri eta errezean etxean dugun materialarekin egin daitezkeen esperimentuak proposatzen dizkigu. Haurrekin jolastu bitartean hainbat kontzeptu zientifiko ulertzeko aukera ezin hobea.\nEgilea Jean Potter bada ere, Elhuyarek euskaratu egin du, eta horrek seme-alabekin geure hizkuntzan erabiltzeko aukera ematen digu.\nLiburua Elhuyar-eko web gunean erosi dezakegu, eta baita ere gure herrietako liburu dendetan ere. Mutrikun Sabinak goiko plazan daukan dendan lortu daiteke.\nJolastu, ikasi eta gozatu !!\nThis entry was posted in heziketa,kultura and tagged haurrak,irakurketa,jolasa,liburuak,umeak,zientzia on abuztua 1, 2012 by tolon.\nJoan zen astean BEC-en Erreminta Makinaren nazioarteko erakusketa izan genuen. Telebistan, irratian eta egunkarietan horren berri eman ziguten, eta ikusi ahal izan genuen nolako indarra duen sektore industrialak gure euskal ekonomian.\nHori gutxi balitz, Debabarrenean daude kokatuta industria honetan aritzen diren enpresa handienetakoak, beraz sektore hau aukera paregabea izan daiteke zer ikasi ez dakienentzako: etorkizuna eta lana eskaintzen dituen sektorea eta etxetik gertu.\nGazte guztiak orain daude matrikulak egiten eta euron ibilbide profesionala nondik joango den erabakitzen. Askok argi dute zer egin nahi duten eta hori ona da, baina beste askok zalantzak dituzte. Zalantzan dagoenak sektore honetan du aukera paregabea bere etorkizuna bideratzeko.\nAhaztu ezineko datuak ere hor daude, gaur egun krisia dela eta ahaztuta daudenak: makina erreminta sektoreak langileak behar(ko) ditu. Orain dela bi edo hiru urte kanpaina handiak bultzatu ziren mezu hau jendeari helarazteko.\nEsan bezala, krisiarekin gaur egun mezu hori izozkailuan gorde da, baina krisia pasa ondoren, berriro ere atera beharko da, hortan inork ez du zalantzarik.\nSektoreak jendea behar du. 2010etik aurrera, jubilatzen diren 10 pertsonen lan postuak betetzeko 6 langile baino ez daude. Arazoa sektorean “relevo generacional” terminoarekin ezagutzen da eta arduradunek oso kezkatuta daude.\nSektorea indartsua, gure ekonomiarentzat ezinbestekoa jotzen dutena. Izan ere, estatuaren aldean krisian hobeto bagaude gure sektore industrialari esker izan da, eta krisia pasa bezain laister formazioa duen jendea beharko duena.\nBa hori, zer ikasi ez dakien norbait ezagutzen badezu, esaiozu aukera honi begirada bat botatzeko.\nOrain publizitate pixkat egingo det , ez da ohikoa beraz barkatuko\nThis entry was posted in heziketa on ekaina 9, 2010 by tolon.


Urtxintxa Proiektua | Zubimusu ikastola\nURTXINTXA proiektua Haur Hezkuntzako 3-6 ziklora zuzenduriko proiektua da.\nHH 2. etapako helburua, haurrak bere ikaste-prozesuaren protagonista izatea da, ziurtasun afektiboa bermatzea, bere buruarekiko konfiantza eta ekimena garatzea, hizkuntzetan eta adierazpideetan komunikatzeko gaitasunak garatzea eta autonomia bultzatzea. Gaitasun horien guztien garapena bultzatzeko, URTXINTXA PROIEKTUA da gure eguneroko lanerako tresna.\nUrtxintxa, haurra bere osotasunean ulertzen duen proiektua da, eta haurrak dauzkan gaitasunetan sinesten duena. Proiektua, ikuspegi globalizatzaile batetik, 3-6 urte bitarteko haurraren garapen-eremu guztiak elkarrekin lantzeko aukera ematen du, beti ere interes-gune baten inguruan txertatuz.\nUrtxintxa proiektuaren ezaugarri nagusiak hauek dira:\nGaitasunen garapenean oinarritua dago.\nIkaskuntza esanguratsua eta ikasle aktiboa bultzatzen du.\nAniztasuna errespetatzen du.\nBalioen eta jarreren hezkuntzarekin konprometitua dago.\nJatorrizko haur euskaldun nahiz erdaldun diren haurrak euskaraz eta curriculum bateratuan hezitzen duena.\nEuskalduntasunetik abiatuz, kultura unibertsalerako bidea egingo duena.\nUrtxintxa proiektua ikuspegi globalizatzaile batetik, haurraren garapenaren alderdi guztiak elkarrekin lantzeko aukera ematen du.\nHaurrari, testuinguru baten barruan, zentzua eta funtzionaltasuna izango duten jarduerak proposatzen zaizkio. Proposamenaren bidez ikasketa esanguratsuak sustatu nahi dira, horregatik, haurraren bizitzarekiko, esperientziarekiko eta interesekiko lotura egiten da. Horretarako, kontuan hartzen da ekintzaren eta jolasaren garrantzia, eta izaera ludikoa duten hainbat jarduera txertatzen dira proposamenean.\nHaurra bere ikaste-prozesuaren protagonista izan dadin, Urtxintxa proiektuak, garrantzia ematen dio esplorazioa, manipulazioa eta jolasari. Haurrak berez daukan esperimentatzeko, sortzeko, ekiteko eta eguneroko jardunean erabakiak hartzeko joera hobeto bultzatzeko, gela txokoetan banatzen da.\nAdierazpen Sinbolikoaren Txokoa


Zer berri? :: "Horma", Anjel Lertxundiren liburu berria - leihoa.info\nZer berri? :: “Horma”, Anjel Lertxundiren liburu berria\n2017 December 6, Wednesday 2017 December 4, Monday adminKultura, Sarrera, Uncategorized\nItzultzailea da nobela honetako narratzailea. Kode batetik beste batera hitzak pasatzen espezialista. Bizitzan ere halatsu, kode batetik bestera pasatu beharra du mundua ulertuko badu. Maite du bere lana, baina hor sortzen zaio arazoa. Haurtzaroan gertatu ziren pasarte lauso batzuk nahasten zaizkio buruan, Martarekin bikote harremanari ekin behar dion une berean, noiz eta amari, kode haiek erraz itzuliko zituen pertsona bakarrari, memoria husten eta hondatzen zaion garaian.Semea amari mintzo zaio, jakinagatik ere amak ezin diola erantzun:\n«Bada, ordea, horrek baino gehiago kezkatzen nauen zerbait: […] nire bizitzan halako garrantzia duten pertsonek ezin didazue erantzun? Aitak, hil zelako; Martak, ez duelako ezer jakin nahi nirekin; zuk, ama, adimena gero eta gehiago ari zaizulako laburtzen. Hirutatik bakar batek ere ez didazue esango: Errespetu pixka bat!”\n«Beste gauza askoren artean, beldurra ere ematen du idazteak».\nEgilea Anjel Lertxundi\nAnjel Lertxundi, Erein argitaletxea\n(Español) Waterpolo: Askartza pierde ante CN Helios de Zaragoza\nDurangoko Azoka 2017, gaurdanik igandera bitartean


XXIV RIKARDO ARREGI KAZETARITZA SARIA\nEuskararen normalizazioak ezinbestez behar ditu euskaraz egindako kazetaritza eta komunikazio prestu eta modernoa, kalitatekoa eta garaian garaiko beharrizanetara egokitua. Helburu horren alde, Andoaingo Udalak XXIV. Rikardo Arregi Kazetaritza sarirako deialdia egiten du Eusko Jaurlaritzako Kultura eta Hizkuntza Politika Sailaren dirulaguntzaz, ondoko hauek direlarik aipatu sari horren oinarriak:\nEuskararen normalizazioak ezinbestez behar ditu euskaraz egindako kazetaritza eta komunikazio prestu eta modernoa, kalitatekoa eta garaian garaiko beharrizanetara egokitua. Helburu horren alde, Andoaingo Udalak XXIV. Rikardo Arregi Kazetaritza sarirako deialdia egiten du, Eusko jaurlaritzako Kultura Sailaren dirulaguntzaz. ondoko hauek direlarik aipatu sari horren oinarriak:\n• XXIV. Rikardo Arregi Kazetaritza saria.\n1.- "XXIV. Rikardo Arregi Kazetaritza saria" izeneko atala.\n2011ko maiatzaren 9tik 2012ko maiatzaren 7ra bitartean egunkari eta aldizkarietan, agerkari digital etan edo irrati eta telebistetan euskaraz plazaratu izan diren lanek, hala nola aipatu epe eta komunikabide horietan kazetaritza-lanak plazaratu dituztenek daukate saria eskuratzeko aukera.\nOndorioz, aipatutako irizpideen arabera nabarmendutako artikulu edo erreportaje bakanak nahiz sortak, sekzio bat, irrati edo telebistako erreportaje bat edo erreportaje-sorta bat edo programa bat, kazetari bat, kazetari talde bat... horietarik edozer eta/ edo edozein saritu ahal izango du epaimahaiak.\nKazetaritzaren hastapenetan dabiltzanei zuzendutako saria da hau, eta, ondorioz, hogeita zazpi urtez azpikoek, hau da, 2012an, hogeita zazpi urte edo gutxiago izango dituztenek parte har dezakete atal honetan.\nEdozein mota edo generotako kazetaritza-lanek dute saria eskuratzeko aukera. Horrela, bada, 2011ko maiatzaren 9tik 2012ko maiatzaren 7ra bitartean prentsa idatzian edo irrati eta telebistetan plazaratutako artikulu, erreportaje, informazio-programa, magazin eta abarren artean kalitatea eta egokitasuna kontuan hartuz epaimahaiaren iritzian bikainena denari emango zaio saria.\n2011ko maiatzaren 9tik 2012ko maiatzaren 7ra bitartean egunkari eta aldizkarietan edo irrati eta telebistetan euskaraz plazaratu izan diren lanek, hala nola aipatu epe eta komunikabide horietan kazetaritza-lanak plazaratu dituztenek daukate saria eskuratzeko aukera. Beraz, Sari Nagusirako hautagaien artetik, epaimahaiaren iritziz bereziki saritu nahi duen irizpide jakin bati jarraituz emango da sari hau.\n"XXIV. Rikardo Arregi Kazetaritza saria" eskuratzen duenari 9.000 euro garbi emango zaizkio.\n"Epaimahaiaren sari berezia" eskuratzerr duenari 4.000 euro emango zaizkio.\nGainera, lehen bi sari-ataletako saridunei Rikardo Arregi Kazetaritza sariaren kaxa oroigarria emango zaie eta agiri-diplomak jasoko dituzte saridun guztiek\n• Mahaiburua: Andoaingo Udaleko Euskararako zinegotzia, Ainara Rodriguez Zalakain.\n• Mahaikideak: Lorea Agirre, Alazne Aiestaran, Allande Boutin, Ainara Mendiola eta jose Rojas.\n• Idazkaria: Andoaingo Udaleko euskara teknikaria, Patxi Baztarrika, hizpidez baina hautespiderik gabe jardungo duena.\n6) Sariei buruzko Azken Erabakia\n2012ko udan emango da aditzera sariei buruz epaimahaiak hartutako Azken Erabakia, apelaezina izango dena.\n7) Baldintzak onartzea\nKarlos Zurutuza (Donostia, 1971)\nMiren Garate (Azpeitia, 1985)\nBeranduegi telebistako lantalde osoa\nSariduna: Karlos Zurutuza.\nSaritutako lana: "Arabiar oldarraldiak Libia eta Iraken" gaiaren inguruan 2011ko ekainetik 2012ko apirila bitartean Berrian eta Argian argitaratutako erreportajeak.\nGerran bizi diren tokietako kontakizunak idazten egin zaigu espezialista aurtengo Sari nagusiaren irabazlea. Urteak daramatza.free lance gisa hara eta hona, injustiziak kontatzen, bazter urrunetako saminak azaleratzen, injustiziak eta saminak sentiarazten.\nKontuan hartzekoak dira, bestalde, free lance gisa lan egitearen arriskuak, besteak beste bikaintasunaren exijentzia areagotu egiten baitzaio horrela dabilenari: aurtengo saridunak bete-betean gainditzen du, oso nota altuarekin, bikaintasunaren marra. Karlos Zurutuza da sariduna, eta ondorengoak dira epaimahaikideek nabarmendu nahi dituzten merezimenduak:\nKalitatezko kontakizunak eta kazetaritza da Karlos Zurutuzaren emaitza. Zuzeneko kontakizunak dira bereak, bera baita notiziaren, gertakariaren eta protagonistaren bila doana. Arabiar herrialdeetako oldarraldiek atentzio handia bereganatu dute azken urtean, eta albistearen puntan egon den Libiak edota ia-ia ahanzturara kondenatua izan den Irak hartu ditu Zurutuzak kontagai, oso modu propioan: bestelako hedabideetan agertzen ez diren protagonisten ikuspegiak papereratu ditu, "ahotsik ez dutenen" testigantzak baliatuz.\nOso erreportaje landuak dira bereak. Prosa aberatsaren jabe da. Kutsu zinematografikodun deskribapenak egiten ditu. Sarreratik bertatik hasita erakargarri gertatzen diren kontakizunak egiten iaioa da, eta bere estiloari eta erritmoari esker gai da irakurlea kontakizuneko gertakariaren testuinguruan kokatu eta, hitz soilen bidez, hunkitu, sumindu edo nahigabetzeko.\nArriskatu egiten da, inplikatu egiten baita kontakizunean, datuen interpretazioari bizkarra erakutsi gabe, nahiz eta behar besteko distantzia gordetzen jakin, irakurleari zor zaion begiruneagatik.\nIturri bilatzaile amorratua izanik, ofizialak ez diren iturriak bilatzeko ahalegin ikaragarria sumatzen da bere lanetan, ofizialak ez izan arren kontakizunaren protagonista diren "ezkutatu eta isilarazitakoen" ikuspegiak eskuratuz.\nEuskarazko kazetaritzari, eta, ondorioz, euskarari berari prestigioa ematen die Karloz Zurutuzaren erreportajegintzak.\nSariduna: Miren Garate.\nSaritutako lana: 2011ko azarotik 2012ko martxora bitartean Berria egunkariko "Egitura" gehigarrian ekonomiaren gainean argitaraturiko bost erreportaje, zehazki horietako bi nabarmendu direlarik: "Iluna tunela amaitutakoan" (2011ko azaroak 20) eta "Presaka, eta hankamotz" (2011ko abenduak 30).\nKazetari berria ataleko saria, kazetaritza munduan lehen urratsak egiten ari direnak gogoan hartuta ematen den saria da: 27 urte edo gutxiago dituztenek bakarrik dute lanak aurkeztu eta saria jasotzeko aukera.\nAurtengoan erreportajeak dira atal honetan saritutakoak. Saritutako lanen argitan irabazleak sariaren jabe izateko dituen merezimenduen artean, honako hauek nabarmendu nahi ditu Epaimahaiak:\nEkonomia da erreportajeen bizkarrezurra. Gehienei lehorra gertatzen zaien gai bat samur, zehatz eta modu ulerterrazean azaltzen du.\nEstilo bizia eta idazkera erakargarria baliatzearen poderioz, gaia bera ere erakargarri bihurtzen du.\nIturri eta lekukotza ugari ageri dira, eta Euskal Herri osoaren ikuspegia gailentzen da. Asmatu du alderdi ekonomikoa eta soziala uztarri berean jartzen.\nSariduna: Beranduegi telebistako lantalde osoa.\nSaritutako lana: Beranduegi telebista.\nBerrikuntzaren irizpideari atxiki zaio Epaimahaia saria erabakitzerakoan.\nBete-betean lotzen zaio irizpide horri Beranduegi telebista, eta honako hauek dira Epaimahaiak nabarmendu nahi dituen arrazoiak:\nAitzindari eta bide-erakusle da Beranduegi telebista, Interneterako propio pentsatu eta egindakoa, hutsik egin gabe asteroko saioa eskaintzen duena. Euskarri berrian kazetaritza-molde berritzailea egiten du. Bide berriak irekitzen ari den neurrian aitzindari da ez bakarrik euskal kazetaritzan, baita ingurukoetan ere. Inguruko telebista ohikoetan ez da gisa honetako saiorik.\nEuskararen hedadura soziala edo, nahiago bada, euskal hiztunen komunitatearen neurria kontuan hartuz, Beranduegi telebista bada gero eta zabalagoa den hedabideen munduan gure txikitasunari arnasbidea aurkitzeko ahalegin sendoa. Txikitasunaz nola baliatu eta txikitasunean arrakasta nola lortu erakusteko guztiz baliagarri den ekimena da Beranduegi telebista.\nArgiaren multimedia garapenerako aurrerapauso garrantzitsua da ekimen hau. Izan ere, hedabideetako albiste nagusien umorezko laburpena egiteaz gain, bai Argia aldizkarian, bai Argiaren webgunean zabaltzen dituzten edukien aukeraketa bat eskaintzen du, telebistarako propio prestatutako formatuan, eta horrela, euskarri guztiak elkarlotzen ditu.\nAusardiaren erakusle ere bada. Hedabide tradizionalek nozitzen duten momentu kritikoan umorea erdigunean jarriz gisa horretara bide berrien bila abiatzeko ausardia nahitaezkoa da. Ausardia eta berrikuntza, nolanahi ere, nahitaezkoak baitira aurrerabidea aurkitu eta urratzeko.\nOhorezko aipamena Ikusi\nSaridunak: Mattin Larzabale.\nSaritutako lana: Gure Irratia.\nEuskal kazetaritzan aitzindari eta bide-erakusle izan direnen traiektoria eta erreferentzialtasuna aitortzea da Ohorezko aipamenaren helburua. Aurtengoan iparraldean pausatu du bere begirada epaimahaiak.\n1982an, Frantzian, uhin erradiofoniakoak askatu zirenean, orduan esaten zenez, lehen aldikoz lau haizetara euskal irrati baten ahotsak zabaldu ziren Iparraldean, Gure Irratiarenak alegia. Gaur egun boz "historikoak" bilakatu direnen artean, Mattin Larzabalena daukagu.\nDuela hogeita hamar urte ausarta izan behar zen ogibidea uztea, euskara hutsezko irrati baten apustua egiteko, dena sortzeko, egiteko, asmatzeko zegoelarik. Mattin, Iparraldearen gaindi ibili da, mikrofonoa eskuetan, jendearen lekukotasunak biltzen. Irratiko ahotsari, aurpegia eman zitzaion. Ezpain xokoan, aunitz esan nahi duen betiko irri:fioarekin.\nIrribarretsu nola seriosa eta beroa izaten dakien Mattinen ahotsa, 30 urtez, Gure Irratiaren entzuleriaren bidelaguna izan da.\nErretiratzea tokatuko zaio Mattin Larzabali urte hondarrean, eta aitzindaria izan den kazetariaren eredugarritasuna geldituko da ondoko belaunaldientzat: jendea arretaz entzuteko gaitasuna, entzulearenganako hurbiltasuna, umorea eta ibilmolde libertario xamarra, Aiherrako lapurtar-nafarreraren dotorezia eta zehaztasuna. Hots, Mattin Larzabal egiten duen guztia. Irratilari batentzako paradoxikoa den arren, lan isila egin du Mattinek. Beti buru-belarri jardunean, baina bere gogoz bederen nabarmendu gabe, itzalean nolabait.\nMattin Larzabalentzat, beraz, Rikardo Arregi Kazetaritza Sariaren XXIV. edizioko Ohorezko aipamena.\nHamabi urte pantailan, Ehunka idazle, Ehunka liburu, Ehunka Irakurle eta Milaka Literatur Aipamen.\nJakin aldizkariko zuzendaria. Informazio Zientzietan lizentziatua eta Genero Berdintasuna eta Feminismoa Antropologian doktore-gai, Euskal Herriko Unibertsitatean. Hizkuntza, generoa, kultura, identitatea eta komunitatearen arteko loturak dira bere ikergai nagusiak. Argia, Euskaldunon Egunkaria eta Berria-n aritu da kazetari. Mondragon Unibertsitateko Huhezi fakultatean irakasle izan zen, eta fakultate bereko Sorguneak ikerguneko kide. Gezurra ari du. Egunkariaren itxieraren kronika (Euskal Editorea, 2004) liburuaren egilea da, eta baita Rosa Luxemburg eta Joxemi Zumalaberen biografia banarena ere.\nEuskal Herriko Unibertsitatean, Leioako Campusean, egin zituen kazetaritza ikasketak. Euskaldunon Egunkarian hasi zen prentsan lanean, eta kazeta hartako nazioartekoa saileko arduradun zen iazko otsailean Espainiako Auzitegi Nazionalaren aginduz itxi zutenean. Berrian lan egiten du egun, berriro ere, nazioarteko saila gidatzen. Hain zuzen ere, prentsa idatziko Argia Saria jaso du Berriako sail horrek.


Hainbat mozketa egingo dituzte Erdialdean Woody Allenen filmaketa dela-eta - Irutxuloko Hitza : Irutxuloko Hitza\nMaria Kristina zubiaren inguruak (Irudia: Donostiako Udala)\nWoody Allenen filmaren grabaketa dela-eta hainbat mozketa egingo dituzte gaur Maria Kristina zubiaren inguruetan. Valentin Olano kalea ibilgailuentzat erabat itxita egongo da 9:00etatik 17:00etara, bi norabideetan. 12:00etatik 23:00etara, aldiz Maria Kristina zubiaren inguruan, Gernikako Arbola eta Prim kalean egingo dituzte oinezkoentzako eta ibilgailuentzako aldizkako mozketak.\nBertan egongo diren teknikariek emango dituzte oinezkoentzako eta ibilgailuentzako beharreko argibide eta zirkulazio-aukerak.\nInguru horretatik igarotzen diren autobusek ere aldaketak izango dituzte. 10:00etatik 20:00etara 17. linean Gros-Amara-Miramon noranzkoan eta 24. linean Altza-Gros-Antiguo-Intxaurrondo noranzkoan Bilbo plaza, Mendeurrena eta Antso Jakituna 12 geltokiak kenduko dira eta Iparreko Geltokia, Antso Jakituna 28 II eta Pio XII geltokietara eramango dira hurrenez hurren. Era berean, Gros alderantz egun guztian zehar aldizkako mozketak egingo dira Gernikako Arbola pasealekuan.


Bizkaiera.biz: Kontu-kontetan ala buru-nekatzen?\nZertan zabilz? Zertan diharduzu? Zertan daragoiozu? Zer egiten zagoz? Halako itaunen aurrean, erantzuna emon orduan, darabilgun jarduereagaz erantzun behar jako. Lehenagoko lanbide edo jarduera bat bada, egurrak txikitzea esaterako, modu bitara erantzun geinke gitxienez. Era laburrean, hitz alkarketa bidez: Egur-txikitzen edo egur-txikietan, erregistroen arabera. Edo era osoan, gramatika-marka guztiak agirian dirala: Egurrak txikitzen. Alkarketa bidezko laburbide hori dogu gogoetagai oraingoan.\nEgitura horren bidez izendatu izan ditue gure baserritarrek euren betiko hainbat langintza eta zeregin. Gizonezkoa joango zan landara bedar-ebaten edo andra-gizonak solora indaba-batzen edo patata-batzen, edo andrea joango zan asteroko plazara bendeja-saltzen. Izan be, nekazari gizartean jarduera jakinak izan dira ereitea (patata-, gari- zein baba-ereiten), lurrak emondako jeneroa batzea (gaztaina-, intxaur-, piper-batzen), ebatea (bedar siku batzen), jorratzea (artajorran), saltzea (bendeja-saltzen). Ez ahal ditugu gogoan behinolako arta-zuritzeak, arto-garantzeak eta neska-mutilek lantzean etxe baten iluntzetan egiten ebezanak, orduko gau-bigiretan gure fraile sermoilariei hainbeste buruhauste emoten eutsenak?\nNekazari gizartean egun, erritu edo ohitura seinaladuak izan dira egitura horregaz adierazo diranak. Halangoa zan neguan txarri-hiltea egiten zan eguna. Umeak be ez ziran eskolara joaten egun horretan. Uzta sasoian egun seinaladua zan gari-jotea egiten zan eguna, Mogelen berbaz era zaharrera esanda, galjaiteak.\nEgun seinaladuak izan dira bizitzako erritu batzuetakoak. Halangoa izan da, lehenago, neska-mutilak ezkontzeko asmoak hartuta egozanean, euretariko bata bestearen etxera aurkeztu edo joaten zanekoa, etxe-ikustea edo arpegi-ikustea egiten zana. Andra sein egin barrien kontura, egun seinaladua izan da andra-ikustea be: auzoko edo hurreko andrak, emakume sein egin barriari, seingintzatik hamabost egun barruan egin ohi eutsen ikustaldia, opari eta guzti. Emazte erdituen gorabehereaz jarraiturik, eleiz-sartzea edo eleiz-sartzatea deritxona be aitatu behar, gaur usadioz kanpo egonagaitik. Seingintza ostean andrea, sein eta guzti sarritan, eleizara lehenengoz joaten zaneko garbitze-erritua. Bizitzaren zikloari jarraiturik, heriotzeagaz edo, zehatzago esanda, gorpu-emote eta hileta erritugaz loturik dago ogi-hastea esaten jakon ohiturea. Aulesti aldean holan deritxo, hileta osteko lehenengo domekan egiten dan olata-meza osteko otordutxoari.\nHerri-jokoetan be ezagunak dira txinga-eroatea, harri-jasotzea edo bizkai erara harri-altzetea, beste askoren artean.\nSarritan jazoten ziran zoritxarreko etxe-aldatzeak be, ugazabari errentea ordaindu ez jakolako edo ugazabak etxe hari beste usu bat emon gura eutsalako. Etxeko tresneria, ohe eta inguru guztiak gurdian ipini eta beste lekuren batera etxe bila joan beharra. Gaur egun be, bankuen mailegu ziriz beteei erantzun ezinda, hamaikatxu familiari gertatu jako etxe-egozte mingarria.\nLantzean behin gizon-hilteak be gertatzen ziran, gaur hedabideetan sarriegi irakurri edo entzuten diran andra-hilteen modukoak; giza-hilteak litzateke genero bientzako esan leitekena.\nJarduera batzuk lehen zein gaurkoak dira: lehen neska-laguntzen egiten bazan erromeria ostean, gaur be antzera, neska- zein mutil-laguntzen, neskatilea ausartagoa izan ezkero. Gure artean egunerokoa da soineko-aldatzea, edota gizonezkoetan eguneroko ardurea da bizar-kentzea, edota komunera goazenean praka-eranzten eta praka-janzten ibili beharra.\nSaltzaileak be askotariko jeneroenak izan ohi dira. Batzuk pentzu-saltzen ohi dabiltza, beste batzuk ardao-saltzen, arrain-saltzen edo ogi-saltzen. Lehengo zein gaurko jarduerak dira ur-ekarteak, bide-barritzeak eta holakoak.\nBadira aditz batzuk beste batzuk baino sarriago agiri diranak holako konposatuetan. Emon aditzaz eregiak ez dira urrienak: barri-emotea, berba- edo hitz-emotea, kontu-emotea, esker-emotea, laztan-emotea eta soka horretakoak.\nEta amaitzeko, gure itauna. Hitz-alkarketa tipo hau ez ete da lanbide, zeregin edo jarduera barri eta modernoetarako be erabilgarri, artean erabili bako hitz-bikoteen bidez jarduera barrutiko kontzeptu barriak edo modernoak adierazoteko? Terminologia barria sortu orduan, ezin ahal dogu zahar-barritze prozesu bat abian ipini eredu honezaz baliaturik? Beti -pen, -keta, -kuntza, -gintza eta beste eratorkuntza konplexuetara joten ibili barik, ez ete da hainbat kasutan garbiagoa, zuzenagoa eta errazagoa bide-konpontze erakoak erabiltea, derriorrean konponketa bila joaten ibili barik?\nGaltze oinarritzat hartuta, ez ahal dira bideragarri kontrol-galtzea, erritmo-galtzea edo diru-galtzea? Edo irabazte abiapuntutzat hartua, merkatu-irabaztea, kuota-irabaztea edo gudu-irabaztea? Edota plan izenetik abiatuta, plan-prestatzea edo plan-bideratzea?\nGuk halan deritxagu behintzat, irakurlea.


Herriz Herri - Izturitze (NB) | 2018ko Martxoaren 08a\nJantegi berriaren estreina\nOtsailaren 24an, larunbatarekin, estreinatu da eskola publikoko jantegi berria, karia hortarat bildurik hautetsi andana bat, auzo herrietako auzapez eta goragokoetarik, bai eta gomitari ihardetsi duten herritarrak, hauetan zela beti erne Xalbat CHARRITON auzapez ohia.\nOtsailaren 24an, larunbatarekin, estreinatu da eskola publikoko jantegi berria, karia hortarat bildurik hautetsi andana bat, auzo herrietako auzapez eta goragokoetarik, bai eta gomitari ihardetsi duten herritarrak, hauetan zela beti erne Xalbat CHARRITON auzapez ohia. Hain xuxen Jean-Michel DONAPETRY auzapezak, orori ongi etorri egin ondoan, nahi ukan ditu aipatu bere aitzinekoaren denboratik orai arte herriko bizia markatu duten gertakari zenbait: laborantxa sustatzeko egin ziren lurberriak, xaharretxearen sortzea, trinketa, apezetxean eta Elizalarrean bizitegiak, etxe guneen antolatzea eta beste. Etxe guneetan azkena delarik "Hirixka" trinket ondoan salgai diren bost etxe lekurekin eta laster eraikiko den 6 bizitegitako etxearekin. Beti fama ona duen PAUSA LEKUA xaharretxeari doakionez enplegu sortzaile ere izan dela herrian du erran, bestalde herriko eskolako ikasleen eta xaharretxeko egoiliarren arteko harremanak azpimarratuz. Herriko jendetza emendatu dela jakinarazi du ere: 505 herritar girela, xaharretxeko egoiliarrekin, azken kondaketaren arabera.\nHerritar gehiago eta beharrak handiago. Joan den sartzeaz geroz Aiherrakoarekin bateratua den eskola publikoan 70 bat izanez, obra berri hau beharrezkoa zela iduritu zaiote gure hautetsier. Orotara 332.000€ gosta da, inguruen moldaketa eta apaintzeak eta zergak barne. Laguntzak: Estatutik 96.000€, Ministeritza erreserbatik 20.000 €, urte bat barne itzulia izanen den zerga 55.000€. Herriaren gain gelditu da 161.000€. Florence LASSERRE DAVID deputatuak, J. Jacques LASSERRE departamendu buruak, A. Marie BRUTHE departamendu kontseilariak eta JOCOU euskal elkargoko lehendakari ordeak ere hitza hartu dute herrian egin direnen goresteko. Ohiko benedikatzea aldiz Xipri ARBELBIDE gure xoko hau ontsa ezagutzen duen apezak du bete, eskola elebiduna dela oroitarazirik, euskaraz egin duen otoitz gisako mintzaldi laburrarekin. Ondotik denak gomit ziren obra berriaren bisitatzerat baso bat elgarrekin hartu aitzin. Auzapezak jakinarazi du ere gela berri hau elkarteek baliatzen ahalko dutela urririk eta partikularrek 100€ ordainduz egunarentzat.\nArberoa ikastolan ate idekiak\nMartxoaren 10ean larunbat goizarekin 9etarik 13ak arte, ikastolan kausituko dira irakasle eta buraso ikastolaren ezagutarazteko interesatuak diren guzieri, buraso berri, haur eta beste.\nUrte guziez egiten den eskea abiatua da, beraz zaudezte prest ongi etorri hoberenaren egiteko; hoin maite duzuen irratiak zuen laguntzaren behar haundia baitu beti. Eskerrak bihozdun guzieri.


Kosmetika ekologikoak ziurtatu behar du | Consumer\nZiurtagiria duten kosmetiko ekologikoek bermatzen dute ingurumen-irizpideekin egin direla.\nKosmetiko ekologikoek gero eta erabiltzaile gehiago dituzte ingurumena eta osasuna errespetatzen dituzten produktuak bilatzen dituztenak. Hala ere, izendapenen aniztasuna, organiko edo biologikoa, edo publizitatean “berdea” izan gabe “berdea” erabiltzen duten enpresak, kontsumitzaileak nahas ditzake. Kosmetiko ekologikoetarako ziurtagiriak arazo hori saihesteko modu bat dira. Artikulu honetan kosmetika ekologikoaren, naturalaren eta organikoaren arteko aldeak, produktu horien ziurtagiriak eta haien erronkak azaltzen dira.\nKosmetika ekologikoaren, naturalaren eta organikoaren arteko desberdintasunak\nKosmetikoek eta, oro har, ingurumen-irizpideekin egindako produktuek hainbat izen hartzen dituzte, jatorriaren arabera. Herrialde anglosaxoietan “organikoak” esaten zaie, Frantzian “biologikoak” eta Espainian “ekologikoak”. Izen horiek kontsumitzaileak nahas ditzakete, baina teorian oinarria bera da. Egiteko erabilitako materialak naturalak dira, eta nekazaritza ekologikoko sistemak dituzte.\nIruzurrak saihesteko, kosmetiko ekologiko ziurtatuak erostea gomendatzen daGainera, kosmetiko horiek ez dute koloratzailerik, ez kontserbakaririk, ez sintesirik, parafinik edo petroliotik eratorritako bestelako produkturik, ezta hildako animaliarik ere, eta ez dira animalietan probatu. Ekoizleek aditiboak baztertu egiten dituzte, parabenoak edo trikliloak adibidez, ohiko kosmetikan erabili eta kontsumitzaileen artean eztabaida sortu baita.\nNekazaritza eta elikadura ekologikoa sustatzen duen Vida Sana Elkartearen arabera, benetako kosmetika ekologikoak elementu hauek ditu:\nJatorri biologiko ziurtatua duten osagaien gutxieneko portzentajea% 90 izan daiteke, pisu lehorraren gainean.\nBaimendu gabeko osagaien zerrenda negatiboa, sintesi kimiko problematikoenak eta beste osagai baimendu bat sartzeko aukera barne hartzen dituena.\nKosmetiko ekologikoak etxean ere egin daitezke, lortzeko osagai natural errazak erabiliz: olioa, eztia, limoia edo ur gazia. Edertasun-produktuak, adibidez, maskara tonifikatzaileak, larruazalarentzako edo adatserako tratamenduak, gorputz-esfoliatzaileak, eskuak hidratatzeko maskarak, aurpegiratzeko maskarak edo aknerako kremak modu ekonomiko eta ekologikoan egin daitezke.\nKosmetika ekologikoaren ziurtagiriak\nKontsumitzaileek merkatuan “naturala” edo “ekologikoa” hitzak dituzten kosmetikoak aurki ditzakete merkatuan, ingurumena errespetatzen duten ekoizpen-sistemak benetan erabili gabe. Horrelako iruzurrak saihesteko, kosmetiko ekologikoen defendatzaileek ziurtagiri espezifiko hauetakoren bat dutenak erostea gomendatzen dute, konposizioaren arabera:\nVida Vida Sana elkarteak gomendatua: elkarte horrek sortua, hiru kategoria ditu (naturala, naturala eta osagai ekologikoak eta ekologikoa).\nSoil Association Organic: britainiar ziurtagiria, bi kategoria dituena (osagai ekologikoekin eta ekologikoekin egina).\nNatrue: kosmetika ekologikoaren ekoizleen elkartearen zigilua, hiru kategoria dituena (naturala, naturala, osagai ekologiko eta ekologikoekin).\nCosmebio: Frantziako Kosmetika Biologikoaren eta Ekologikoaren Elkarte Profesionalak sortu zuen, bi kategoriarekin (urdina/ekologikoa eta berdea/biokoa).\nBDIH: bere arduradunak Alemaniako Kosmetika Naturaleko Industrien Elkartea dira, kategoria (naturala) dutenak.\nEcoint: garapen jasangarrirako ziurtapeneko erakunde frantsesaren jabetza, bi kategoria dituena (naturala eta ekologikoa).\nCosmos: Europa mailako arau pribatua da, BDIH, Cosmebio, Ececert, Soil Association eta ICEA italiarrak garatu dutena irizpideak harmonizatzeko eta kosmetiko ekologikoak orokortzeko.\nUSDA: Estatu Batuetako Gobernuak produktu ekologikoei buruz emandako ziurtagiria. Lau kategoria ditu (osagai ekologikoak, osagai ekologikoak, ekologikoa eta% 100 ekologikoa dituena).\nKosmetiko ekologikoen erronkak\nKosmetiko ekologikoak, oro har, garestiagoak dira industrian egindakoak baino. Egiteko moduak kostu handiagoak dakartza. Produkzio intentsiboko metodorik erabiltzen ez denez, ekoizpena txikiagoa da. Hala ere, defendatzaileek adierazi dute prezioa kontzeptu erlatiboa dela eta, kasu batzuetan, ez dutela konbentzionalak baino garestiagoak izan behar. Hori dela eta, kosmetika ekologikoa egiteko moduak kalitateko produktu bihurtzen ditu, osasuna eta ingurumena zaintzeko pentsatuak, eta, beraz, gaizki landuta irteten dira, ahalik eta merkeen saltzea pentsatzen duten produktu komertzialekin alderatzen direnean.\nKosmetiko ekologikoen beste erronka bat da haien ehundurak eta usainak industrialariek baino erakargarritasun gutxiago dutela, helburu hori duten produktu sintetikoak erabiltzen dituztela. Gainera, iraungitzea txikiagoa da, kontserbatzaile artifizialik ez baitu.\ningurumen-ziurtagiriak Kosmetiko ekologikoak nekazaritza ekologikoa